Δίκη Λιγνάδη: Μάρτυρας κατέθεσε στοιχεία που τον διαψεύδουν για την Επίδαυρο\nNewsIT Ελλαδα Δικη Λιγναδη: Μαρτυρας κατεθεσε στοιχεια που διαψευδουν τον ηθοποιο για την Επιδαυρο\nΗθοποιός κατέθεσε στο Μικτό Ορκωτό Δικαστήριο ότι το τριήμερο 24-26 Ιουλίου 2015 είδε τον Δημήτρη Λιγνάδη στην Επίδαυρο με δύο νεαρούς άνδρες. Τα νέα στοιχεία, έρχονται να καταρρίψουν τα όσα υποστηρίζει ο Δημήτρης Λιγνάδης ότι τον Ιούλιο του 2015 -που καταγγέλθηκε βιασμός 24χρονου σήμερα άνδρα- δεν βρισκόταν στην Επίδαυρο αλλά στην Ιθάκη…\n«Αρχικά είχα δει στα μέσα ότι οι ημερομηνίες που αναφέρονταν ήταν για τον Αύγουστο του 2015, εγώ ωστόσο θυμόμουν ότι τον είχα δει τον Ιούλιο του 2015, στην Επίδαυρο. Έτσι, όταν έλεγαν για τον Αύγουστο το άφησα. Μετά ωστόσο όταν είδα στον Τύπο ότι ανασκεύασαν το συζήτησα με μία γνωστή μου και μου είπε, αν σε ενδιαφέρει να πας, σε μία εκ των συνηγόρων, την κύρια Κουρτέση. Πήρα την κυρία Κουρτέση, της είπα τι είχα δει και μου είπε ότι είναι σημαντικό. Της ανέφερα ότι την περίοδο εκείνη του Ιουλίου του 2015, εκείνο το τριήμερο, είδα Λιγνάδη με δύο νεαρούς» κατέθεσε ο μάρτυρας στο δικαστήριο.\nΠρόεδρος: Αυτό που άλλαξαν τις ημερομηνίες, δε σας έκανε κάπως επιφυλακτικό; Πήγατε να καταθέσετε για άτομα που έχουν διορθώσει την ημερομηνία του συμβάντος, δεν ήσασταν επιφυλακτικός;\nΜάρτυρας: Όχι, πήγα να καταθέσω κάτι που ήξερα. Επειδή έλεγαν ότι δεν υπήρξε κανείς στην Επίδαυρο εκείνη την περίοδο αν θυμάμαι καλά.\nΜάρτυρας: Πίστευα ότι μπορεί να έχει γίνει κάποιο λάθος. Και εμένα εάν μου πείτε τις ημερομηνίες τώρα, δε θα τις θυμάμαι. Θυμήθηκα διότι ήταν οι ημερομηνίες της συγκεκριμένης παράστασης. Θεώρησα ότι θα έπρεπε να τι κάνω, χωρίς να ξέρω ότι ο κατηγορούμενος έχει κάνει κάτι για αυτά που κατηγορείται\nΗ selfie με τον Λιγνάδη\nΝωρίτερα, ολοκληρώθηκε η κατάθεση του φίλου και συμμαθητή του δεύτερου καταγγέλλοντα στη δίκη του Δημήτρη Λιγνάδη.\nΥπεράσπιση: Τι ημερομηνία είναι οι φωτογραφίες και πως μπορείτε να το αποδείξετε ότι είναι αυτή την ημέρα;\nΥπεράσπιση: Στην επομένη συνεδρίαση μπορείτε να μας φέρετε τα στοιχεία;\nΥπεράσπιση: Πότε τις βρήκατε;\nΥπεράσπιση: Δε σας ενδιαφέρει που θα βγουν οι φωτογραφίες στη δημοσιότητα;\nΜάρτυρας: Πάμε παρακάτω…\nΥπεράσπιση: Μέχρι τώρα λέγατε ότι ο Λιγνάδης δε σας άφηνε να βγάζετε φωτογραφίες.\nΥπεράσπιση: Αν βγάλεις τη φωτογραφία, δεν μπορείς να ελέγξεις τι θα την κάνει ο άλλος.\nΟ Αλέξης Κούγιας που εκπροσωπεί τον Δημήτρη Λιγνάδη, υπέβαλε και σειρά ερωτήσεων στον μάρτυρα σχετικά με τις συνομιλίες του με τον καταγγέλλοντα την περίοδο Φεβρουαρίου-Μαρτίου 2021, όταν εκείνος αποφάσισε να καταθέσει στις δικαστικές αρχές ενώ ο μάρτυρας δέχθηκε και σειρά ερωτήσεων σχετικά με όσα συνέβησαν το βράδυ του καταγγελλόμενου βιασμού και από την έδρα και από τους συνηγόρους υποστήριξης της κατηγορίας.\nΈδρα: Το βράδυ στη βεράντα, πόση ώρα μείνατε;\nΜάρτυρας: Γύρω στα δέκα λεπτά.\nΈδρα: Συζητούσατε κάτι με τον κατηγορούμενο;\nΜάρτυρας: Θυμάμαι απλά να κοιτάω την θέα, να είμαστε χαλαροί και να ξεκουραζόμαστε.\nΈδρα: Χωρίς να σας πει κάτι ο κατηγορούμενος σηκώθηκε και έφυγε;\nΈδρα: Δεν θυμάστε να σας είπε κάτι αποτρεπτικό για να μην πάτε μέσα στο δωμάτιο;\nΜάρτυρας: Αν ήταν να πάει για ύπνο θα έλεγε κάτι, μια καληνύχτα.\nΥποστήριξη Κατηγορίας: Πηγαίνατε σπίτι του κατηγορούμενου, τι κάνατε εκεί;\nΥποστήριξη Κατηγορίας: Εσείς ξεκινούσατε αυτές τις συζητήσεις;\nΜάρτυρας: Ο κατηγορούμενος τις ξεκινούσε. Ρώταγε ποια είναι η αγαπημένη σου στάση, τι σου αρέσει, ποια είναι η προτίμηση σου.\nΥποστήριξη Κατηγορίας: Δεν αισθανόσασταν άβολα;\nΥποστήριξη Κατηγορίας: Του το είπατε;\nΥποστήριξη Κατηγορίας: Και εσείς απαντούσατε στις ερωτήσεις αυτές;\nΜάρτυρας: Στην αρχή όχι. Ήμουν και εγώ διστακτικός.\nΑπαντώντας σε άλλες ερωτήσεις σε ερωτήσεις τις πολιτικής αγωγής, ο μάρτυρας ανέφερε ακόμη πως: “Ο κατηγορούμενος είχε ζητήσει από τον καταγγέλλοντα να του κάνει σεξουαλικές πράξεις. Μια φορά μπροστά μου του είχε ζητήσει να του κάνει στοματικό. Αυτή η πράξη δεν έγινε τελικά μπροστά μου γιατί εκείνος αρνήθηκε. Αυτός ο άνθρωπος δεν ήταν απλά ένας σκηνοθέτης στο θέατρο αλλά και σκηνοθέτης στη ζωή του”. Επίσης, ο μάρτυρας απαντώντας σε ερωτήσεις των δικηγόρων του καταγγέλλοντας ανέφερε ότι είχε δει ανήλικα άτομα.\nΗ δίκη θα συνεχιστεί στις 29 Απριλίου με την κατάθεση του ηθοποιού στον οποίο θα υποβάλλουν ερωτήσεις οι δικηγόροι υποστήριξης της κατηγορίας και υπεράσπισης.\nΑναγκαστική προσγείωση ελικοπτέρου Απάτσι στην Εύβοια Το Άγιο Όρος προσεύχεται υπέρ της ειρήνης στην Ουκρανία Φωτιά σε Τατόι και Βαρυμπόμπη: Το πόρισμα για την πυρκαγιά που έκαψε 100.000 στρέμματα Μάνος Δασκαλάκης: Το μήνυμα που έστειλε σε γιατρό μια μέρα πριν την κοινή συνέντευξη με τη Ρούλα Πισπιρίγκου στην Πάτρα


Η Αγγλία έσπασε την... κατάρα των πέναλτι και προκρίθηκε κόντρα στην Κολομβία - Μουντιάλ - Νέα Κρήτη\nΑγωνία για τους ανήλικους του τροχαίου στις 3 Βαγιές - Κρίσιμες ώρες και για τον ποδηλάτη που υπέστη ανακοπή ΗΡΑΚΛΕΙΟ\nΑγωνία για τους ανήλικους του τροχαίου στις 3 Βαγιές - Κρίσιμες ώρες και για τον ποδηλάτη που υπέστη ανακοπή\nΠΣΑΠ: Εκπνέει η προθεσμία ασφάλισης των ποδοσφαιριστών ΠΟΔΟΣΦΑΙΡΟ\nΠΣΑΠ: Εκπνέει η προθεσμία ασφάλισης των ποδοσφαιριστών\nΤώρα διαβάζετε: Η Αγγλία έσπασε την... κατάρα των πέναλτι και προκρίθηκε κόντρα στην Κολομβία\nΑνανέωση 04/07/2018, 00:13\nΗ Αγγλία έσπασε την... κατάρα των πέναλτι και προκρίθηκε κόντρα στην Κολομβία\nΤο τελευταίο… εισιτήριο για τα προημιτελικά του Μουντιάλ, βρήκε κάτοχο με μεγάλη αγωνία, αφού η Αγγλία πήρε την πρόκριση νικώντας 4-3 την Κολομβία στη διαδικασία των πέναλτι. Μάλιστα, τα "λοντάρια" για πρώτη φορά στην ιστορία τους πρόκρινονται μέσα από αυτή τη διαδικασία.\nΗ κανονική διάρκεια και η παράταση βρήκαν τις δύο ομάδες ισόπαλες 1-1. Ο Κέιν είχε δώσει το προβάδισμα στους Άγγλους με εύστοχο πέναλτι, όμως ο Μίνα ισοφάρισε με κεφαλιά σε ένα φινάλε… θρίλερ στις καθυστερήσεις του 90λεπτου.\nΈτσι, με το ζευγάρι Σουηδία-Αγγλία, ολοκληρώθηκε το «παζλ» των «8» του Παγκοσμίου Κυπέλλου.\nΗ Αγγλία μπήκε δυναμικά στο παιχνίδι, είχε την υπεροχή και προσπάθησε από νωρίς να ανοίξει το σκορ, όμως δεν τα κατάφερε. Η πρώτη ουσιαστική ευκαιρία ήρθε στο 17ο λεπτό όταν μετά από σέντρα από δεξιά του Τρίπιερ, ο Κέιν πήρε την κεφαλιά, όμως η μπάλα κατέληξε άουτ.\nΟ ρυθμός έπεσε στη συνέχεια με την επόμενη καλή φάση να έρχεται στο 40ό λεπτό από στημένη φάση. Οι Άγγλοι κέρδισαν φάουλ έξω από την περιοχή, ο Τρίπιερ εκτέλεσε στέλνοντας την μπάλα λίγο έξω από το δεξί δοκάρι του Οσπίνα. Η Κολομβία αδυνατούσε να απειλήσει, ενώ η τελευταία καλή ευκαιρία σημειώθηκε στο 45ο λεπτό με το μακρινό σουτ του Κέιν να καταλήγει επίσης άουτ.\nΣτο β’ ημίχρονο ανέβηκε κάπως ο ρυθμός. Οι Άγγλοι συνέχισαν να έχουν την πρωτοβουλία των κινήσεων, ενώ στο 47ο λεπτό βρέθηκαν πολύ κοντά στο γκολ όταν μετά από λάθος διώξιμο της άμυνας της Κολομβίας ο Λίνγκαρντ από το ύψος του πέναλτι σούταρε ψηλά έξω. Τελικά το γκολ ήρθε στο 57ο λεπτό με πέναλτι, το οποίο κέρδισε στο 54’ ο Κέιν. Ο Κάρλος Σάντσες ανέτρεψε τον Άγγλο σέντερ φορ εντός περιοχής και ο διαιτητής έδειξε την άσπρη βούλα. Ο Κέιν ανέλαβε την εκτέλεση, έστειλε τη μπάλα στο κέντρο με τον Οσπίνα να πέφτει στα δεξιά και άνοιξε το σκορ.\nΤα «λιοντάρια» θα μπορούσαν να πετύχουν και δεύτερο γκολ καθώς είχαν κάποιες καλές ευκαιρίες στο 63’ με την κεφαλιά του Ντέλε Άλι και στο 73’ με την προβολή του Κέιν. Κάπου εκεί άρχισε να δείχνει σημάδια ζωής η Κολομβία. Στο 81’ μάλιστα είχε μοναδική ευκαιρία να ισοφαρίσει όταν μετά από λάθος της άμυνας της Αγγλίας βγήκε στην αντεπίθεση, όμως το σουτ του Κουδράδο κατέληξε άουτ.\nΤελικά πέτυχαν το γκολ της ισοφάρισης στο 93’ μετά από εκτέλεση κόρνερ. Ο Μίνα πήρε την κεφαλιά και έστειλε την μπάλα συστημένη στην εστία των Άγγλων, ενώ η Κολομβία θα μπορούσε να είχε φτάσει ένα λεπτό αργότερα όταν ο Ουρίμπε έπιασε… κεραυνό, αλλά ο Πίκφορντ δήλωσε «παρών».\nΗ Κολομβία ήταν πιο ορεξάτη στην παράταση, αλλά όχι ουσιαστική. Οι «Καφετέρος» πίεζαν, βρήκαν χώρους, αλλά τόσο ο ο Ντάβινσον Σάντσες όσο και ο Φαλκάο δεν μπόρεσαν με κεφαλιές να σκοράρουν. Στο β' μέρος η Αγγλία απάντησε, ήταν πιο κινητική, αλλά όταν ο Ρόουζ βρέθηκε σε θέση βολής δεν κατάφερε να σκοράρει! Το ματς πήγε στα πέναλτι κι εκεί οι Βρετανοί είχαν... τύχη, αλλά και Πίκφορντ! Ο Χέντερσον που αστόχησε δεν έγινε τελικά... μοιραίος, μιας και ο Ουρίμπε έστειλε τη μπάλα στο δοκάρι, ενώ ο Μπάκα νικήθηκε από τον βρετανό γκολκίπερ.Μάλιστα, έγινε ο πρώτος Αγγλος τερματοφύλακας που σώζει πέναλτι στην ψυχοφθόρα διαδικασία μεγάλου τουρνουά, έπειτα τον Σίμαν στο Παγκόσμιο Κύπελλο του 1998! Η κατάρα των αποκλεισμών στα πέναλτι έσπασε και η Αγγλία θα βρει στα προημιτελικά την Σουηδία.\nΚολομβία (Χοσέ Νέστορ Πέκερμαν): Οσπίνα, Αρίας (115' Κ. Ζαπάτα), Μίνα, Ντ. Σάντσες, Μοχίκα, Μπάριος, Κ. Σάντσες (79' Ουρίμπε), Λέρμα (61' Μπάκα), Κιντέρο (88' Μουριέλ), Κουαδράδο, Φαλκάο\nΑγγλία (Γκάρεθ Σάουθγκεϊτ): Πίκφορντ, Τρίπιερ, Γουόκερ (113' Ράσφορντ), Στόουνς, Μαγκουάιρ, Γιανγκ, Χέντερσον, Ντέλε Αλί (81' Ντάιερ), Λίνγκαρντ, Στέρλινγκ (88' Βάρντι), Κέιν\nΑΘΛΗΤΙΣΜΟΣ ΔΙΕΘΝΕΣ ΠΟΔΟΣΦΑΙΡΟΜΟΥΝΤΙΑΛ


Η Μπάγερν σκόρπισε τη Μπαρτσελόνα (4-0) - ΤΑ ΝΕΑ\ntanea.gr > Ομάδα > Η Μπάγερν σκόρπισε τη Μπαρτσελόνα (4-0)\nΗ Μπάγερν σκόρπισε τη Μπαρτσελόνα (4-0)\nΕνα βήμα από την πρόκρισή της στον τελικό του Τσάμπιονς Λιγκ βρίσκεται η Μπάγερν. Το εντυπωσιακό 4-0 επί της Μπαρτσελόνα\nΟι ποδοσφαιριστές της Μπάγερν πανηγυρίζουν το 4-0 επί της Μπαρτσελόνα\nTANEA Team 23 Απριλίου 2013 | 21:45\nΕνα βήμα από την πρόκρισή της στον τελικό του Τσάμπιονς Λιγκ βρίσκεται η Μπάγερν μετά το εντυπωσιακό 4-0 επί της Μπαρτσελόνα, που φέρνει τον Χάινκες πρώτο στο Λονδίνο.\nΤην ίδια στιγμή οι Καταλανοί βρίσκονται σε δεινή θέση και διαμαρτύρονται για τη διαιτησία του Κάσαϊ.\nΟ πρώτος ημιτελικός της σπουδαίας διοργάνωσης έγινε στη σκιά του σκανδάλου φοροδιαφυγής με πρωταγωνιστή τον Χένες, αλλά και της μεταγραφής-βόμβα του Γκέτσε στη Μπάγερν. Οι Βαυαροί , ωστόσο, έδειξαν ανεπηρέαστοι, κυριάρχησαν σε όλους τους τομείς και επικράτησαν ολοκληρωτικά.\nΗ Μπαρτσελόνα δεν ήταν ...Μπαρτσελόνα. Εχει, όμως , δικαιολογημένα παράπονα για τη διαιτησία του Κάσαϊ, καθώς το δεύτερο γκολ της Μπάγερν μπήκε από ελεγχόμενη θέση οφ-σάιντ, ενώ το τρίτο γκολ δεν έπρεπε να κατακυρωθεί με δεδομένο ότι ο Μίλερ έκανε ...σκριν, φάουλ δηλαδή, στον Τζόρντι Αλμπα. Σε σημαντικές φάσεις η διαιτησία «έπαιξε» Μπάγερν. Αυτό όμως δεν σημαίνει πως η ομάδα του Βιλανόβα στάθηκε στο ύψος των περιστάσεων. Ηταν σκιά του εαυτού της, ο προπονητής ουδέποτε αντέδρασε και δεν έκανε αλλαγές να βοηθήσει την ομάδα. Επιπρόσθετα, τα ατού Μέσι-Τσάβι-Ινιέστα, χάθηκαν ανάμεσα στους δυναμικούς Γερμανούς, όπως εξαφανίστηκαν και τα κεντρικά μπακ μπροστά στους υψηλόσωμους επιθετικούς της Μπάγερν. Ατυχία για τη Μπάρτσελόνα το γεγονός ότι ο Μπάρτρα, ένα άπειρο παιδί , ήταν ο άνθρωπος που έκανε τα δύο μοναδικά σουτ για τους φιλοξενούμενους. Και η Μπάγερν, ίσως η καλύτερη Μπάγερν των τελευταίων δεκαετιών, με τα 89 γκολ σε 30 ματς στη Μπουντεσλίγκα, με μια επίθεση φωτιά, κατάφερε να σκορπίσει τη Μπαρτσελόνα σε μια μεστή ποδοσφαιρική βραδιά.\nΣτο 25' ο Ρόμπεν τη σέντρα, ο Ντάντε με πάθος την πρώτη κεφαλιά, δεύτερη από τον Μίλερ και 1-0.\nΣτο 49' κόρνερ από τον Ρόμπεν, κεφαλιά από τον Μίλερ και σουτ από κοντά του Γκόμεζ για το 2-0. Αυτή φάση ίσως είναι οφ-σάιντ.\nΣτο 73' η Μπάγερν ξεχύθηκε στην αντεπίθεση, ο Ρόμπεν μπήκε από δεξιά και έστειλε με πλασέ τη μπάλα στα δίχτυα του Βαλντέζ. Ωστόσο, με φάουλ πάνω στον Αλμπα, άνοιξε ο Μίλερ τον δρόμο στον ολλανδό μεσοεπιθετικό.\nΤο τελικό 4-0 διαμορφώθηκε στο 82' με σουτ από κοντά του Μίλερ ύστερα από σέντρα του Αλάμπα.\nΚίτρινες: Γκόμεζ, Μπάρτρα, Μαρτίνεθ, Σάντσεζ, Σβαϊνστάιγκερ, Ινιέστα, Αλμπα(χάνει τη ρεβάνς στο «Καμπ Νου»).\nΜπάγερν: Νόιερ, Λαμ, Αλάμπα, Μπόατενγκ, Ντάντε, Ρόμπεν, Μίλερ(83' Πισάρο), Γκόμεζ(70' Γκουστάβο), Σβαϊνστάιγκερ, Μαρτίνεθ, Ριμπερί(89' Σακίρι).\nΜπαρτσελόνα: Βαλντέζ, Αλβες, Αλμπα, Πικέ, Μπάρτρα, Μπουσκέτς, Ινιέστα, Τσάβι, Μέσι, Σάνσεζ, Πέδρο(82' Βίγια).


Νίκη Ευρώπης ο Ολ. Βόλου - Σύλληψη και νοσοκομείο για Μπέο - Ειδήσεις Newsit.gr\nNewsit / Αθλητικά / Νίκη Ευρώπης ο Ολ. Βόλου – Σύλληψη και νοσοκομείο για Μπέο\nΝίκη Ευρώπης ο Ολ. Βόλου – Σύλληψη και νοσοκομείο για Μπέο\nΔημοσιεύθηκε: 22.05.2011 | 22:36\nΜεγάλες στιγμές ζει ο Βόλος μετά τη νίκη με 1-0 του Ολυμπιακού που κατά μεγάλο ποσοστό του εξασφαλίζει ευρωπαϊκό εισιτήριο. Καλύτερη η ΑΕΚ στο ματς αλλά η ήττα μοιάζει καταδικαστική για τη διεκδίκηση της πρώτης θέσης στα πλέι οφ.\nΟι δύο ομάδες ήθελαν για διαφορετικό λόγο τη νίκη όμως καμία από τις δύο δεν θέλησε να ρισκάρει ειδικά στην αρχή του αγώνα. Ο Ολυμπιακός Β. απείλησε με τον Μόνχε στο 4′ αλλά ο Σάχα έδιωξε σε κόρνερ.\nΗ ΑΕΚ άργησε να μπει στο ρυθμό του ματς αλλά μετά το 20λεπτο ήταν αυτή που είχε τον έλεγχο. Η καλύτερη στιγμή της ήρθε στο 33′ όταν ο Γκερέιρο έβγαλε τον Σκόκο σε θέση τετ α τετ όμως ο Γιακούποβιτς με έγκαιρη έξοδο κράτησε το μηδέν.\nΜέχρι τη λήξη του πρώτου μέρους η Ένωση έφτασε κι άλλες φορές με αξιώσεις στην περιοχή των γηπεδούχων χωρίς όμως να μπορεί να τελειώσει τις φάσεις.\nΗ εικόνα του αγώνα δεν άλλαξε ούτε στο δεύτερο μέρος με την ΑΕΚ να έχει την κατοχή αλλά με εξαίρεση την ευκαιρία του Σκόκο στο 47′ δεν κατάφερε να κάνει άλλη τελική προσπάθεια μέχρι το 67′.\nΣε εκείνο το σημείο ο Χιμένεθ έριξε στη μάχη τον Έντερ ο οποίος μέσα σε δύο λεπτά έχασε δύο ευκαιρίες να σκοράρει.\nΗ πίεση της Ένωσης συνεχίστηκε και ο Δέλλας με κεφαλιά απείλησε, αλλά ο Γιακούποβιτς έδιωξε. Ο Έντερ που έδωσε πνοή στην ομάδα του προσπάθησε από μακριά να νικήσει τον πορτιέρο του Ολυμπιακού Β. Χωρίς να τα καταφέρει.\nΚόντρα στη ροή του αγώνα και μετά το εκπληκτικό δεκάλεπτο της ΑΕΚ, ο Ολυμπιακός Βόλου βρήκε το γκολ που έψαχνε. Στο 84΄ο Μπρέσκα εκτέλεσε το φάουλ και ο Ντολεζάι σημείωσει ίσως το σημαντικότερο γκολ της χρονιάς για τους γηπεδούχους.\nΟ χρόνος που έμενε ήταν ελάχιστος, η ΑΕΚ δεν απείλησε ποτέ και το τελευταίο σφύριγμα του Κωνσταντινέα βρήκε τους Βολιώτες να πλέουν σε πελάγη ευτυχίας αφού δύσκολα θα χάσουν το τρένο της Ευρώπης.\nΟλυμπιακός Βόλου: Γιακούποβιτς, Ζαραδούκας, Σανκαρέ, Ντολεζάι, Ζέλεσι, Μητρόπουλος, Άλβαρες, Ρόκας (52′ Ακόστα), Μόνχε (93′ Γκότοβος), Μπρέσκα (88′ Τομάς), Μαρτίν\nΑΕΚ: Σάχα, Καράμπελας, Μανωλάς, Δέλλας, Γεωργέας (67′ Έντερ), Ντιόπ, Λαγός, Μίτσελ (88′ Ματέος), Γκερέιρο (85′ Λεονάρντο), Σκόκο, Μπαχά


413 University Ave, Suite 200, Λάμποκ, TX 79401-1603\nΔιαθέτει δυνατότητες αλλά χρειάζεται βελτίωση\nΉταν φρικτό ποτέ δεν θα ξαναπήγαινα. Ποτέ δεν θα το συστήσω σε οποιονδήποτε.\nΓιόρτασα τα φίλου εμπλοκής\nInferno είναι πραγματικά ζεστό!\nΜεγάλο μεξικάνικο φαγητό και ποτά\nΠερπατήσαμε από το Overton Hotel σε Ruby's. Δεν αφορά καθόλου, ακόμη και για πολλά ηλικιωμένες γυναίκες.\nΔιεύθυνση: 413 University Ave, Suite 200, Λάμποκ, TX 79401-1603\nΑριθμός τηλεφώνου: +1 806-747-7829


ΝΕΑ ΑΠΟ ΤΑ ΓΙΑΝΝΕΝΑ ΚΑΙ ΤΗΝ ΗΠΕΙΡΟ: 01/01/2012 - 02/01/2012\nΑναρτήθηκε από EPIRUSGATE Ετικέτες ΒΟΥΛΗ, ΣΤΑΥΡΟΣ ΚΑΛΟΓΙΑΝΝΗΣ στις 9:28 μ.μ.\nΑναρτήθηκε από EPIRUSGATE Ετικέτες ΗΠΕΙΡΟΣ, ΧΙΟΝΟΠΤΩΣΕΙΣ στις 6:53 μ.μ.\nΑναρτήθηκε από EPIRUSGATE Ετικέτες ΠΟΤΑΜΟΣ ΑΡΑΧΘΟΣ, ΤΕΕ/ΤΗ στις 1:49 μ.μ.\nΑναρτήθηκε από EPIRUSGATE Ετικέτες ΒΑΣΙΛΗΣ ΜΑΣΣΑΛΑΣ, ΔΗΜΟΚΡΑΤΙΚΗ ΑΡΙΣΤΕΡΑ στις 1:25 μ.μ.\nΑναρτήθηκε από EPIRUSGATE Ετικέτες ΔΗΜΗΤΡΗΣ ΑΒΡΑΜΟΠΟΥΛΟΣ, ΝΕΑ ΔΗΜΟΚΡΑΤΙΑ στις 1:11 μ.μ.\nΑναρτήθηκε από EPIRUSGATE Ετικέτες ΚΩΣΤΑΣ ΤΣΑΓΚΑΣ, ΛΑΟΣ στις 12:59 μ.μ.\nΑναρτήθηκε από EPIRUSGATE Ετικέτες ΝΟΣΟΚΟΜΕΙΟ ΧΑΤΖΗΚΩΣΤΑ, ΠΑΜΕ ΙΩΑΝΝΙΝΩΝ στις 12:45 μ.μ.\nΑναρτήθηκε από EPIRUSGATE Ετικέτες ΒΑΓΓΕΛΗΣ ΑΡΓΥΡΗΣ, ΗΠΕΙΡΟΣ ΤΟΠΟΣ ΝΑ ΖΕΙΣ στις 12:31 μ.μ.\nΑναρτήθηκε από EPIRUSGATE Ετικέτες ΠΟΤΑΜΟΣ ΑΡΑΧΘΟΣ, ΦΡΑΓΜΑΤΑ στις 12:12 μ.μ.\nΑναρτήθηκε από EPIRUSGATE Ετικέτες ΑΝΝΑ ΑΣΗΜΑΚΟΠΟΥΛΟΥ στις 12:01 μ.μ.\nΑναρτήθηκε από EPIRUSGATE Ετικέτες ΑΓΡΟΤΕΣ, ΗΠΕΙΡΟΣ στις 11:47 π.μ.\nΑναρτήθηκε από EPIRUSGATE Ετικέτες ΟΧΗΜΑΤΑ, ΠΙΝΑΚΙΔΕΣ στις 11:33 π.μ.\nΑναρτήθηκε από EPIRUSGATE Ετικέτες ΛΑΘΡΕΜΠΟΡΙΟ ΤΣΙΓΑΡΩΝ, ΛΙΜΑΝΙ ΗΓΟΥΜΕΝΙΤΣΑΣ στις 11:18 π.μ.\nΑναρτήθηκε από EPIRUSGATE Ετικέτες ΑΡΤΑ, ΣΥΣΚΕΨΗ στις 11:04 π.μ.\nΑναρτήθηκε από EPIRUSGATE Ετικέτες ΠΑΝΕΠΙΣΤΗΜΙΑΚΟ ΝΟΣΟΚΟΜΕΙΟ ΙΩΑΝΝΙΝΩΝ στις 10:55 π.μ.\nΑναρτήθηκε από EPIRUSGATE Ετικέτες ΠΑΣ ΓΙΑΝΝΕΝΑ στις 10:41 π.μ.\nΑναρτήθηκε από EPIRUSGATE Ετικέτες ΔΗΜΟΣ ΠΑΡΓΑΣ, ΔΗΜΟΣΙΑ ΕΡΓΑ στις 10:19 π.μ.\nΑναρτήθηκε από EPIRUSGATE Ετικέτες ΓΕΦΥΡΑ, ΘΕΣΠΡΩΤΙΑ στις 10:08 π.μ.\nΑναρτήθηκε από EPIRUSGATE Ετικέτες ΔΔΩΔΩΝΗ, ΚΤΗΝΟΤΡΟΦΟΙ στις 12:23 π.μ.\nΑναρτήθηκε από EPIRUSGATE Ετικέτες ΕΠΙΜΕΛΗΤΗΡΙΟ ΙΩΑΝΝΙΝΩΝ, ΕΠΙΧΕΙΡΗΜΑΤΙΚΟΤΗΤΑ στις 6:43 μ.μ.\nΑναρτήθηκε από EPIRUSGATE Ετικέτες ΧΥΤΑ ΙΩΑΝΝΙΝΩΝ στις 6:30 μ.μ.\nΑναρτήθηκε από EPIRUSGATE Ετικέτες ΛΙΜΑΝΙ ΗΓΟΥΜΕΝΙΤΣΑΣ, ΣΥΛΛΗΨΕΙΣ στις 3:52 μ.μ.\nΑναρτήθηκε από EPIRUSGATE Ετικέτες ΣΤΑΥΡΟΣ ΚΑΛΟΓΙΑΝΝΗΣ στις 2:23 μ.μ.\nΑναρτήθηκε από EPIRUSGATE Ετικέτες ΝΑΥΤΙΚΟΣ ΟΜΙΛΟΣ ΙΩΑΝΝΙΝΩΝ, ROWING στις 2:00 μ.μ.\nΑναρτήθηκε από EPIRUSGATE Ετικέτες ΗΜΕΡΙΔΑ, ΠΕΡΙΒΑΛΛΟΝ στις 1:32 μ.μ.\nΑναρτήθηκε από EPIRUSGATE Ετικέτες ΚΑΚΟΚΑΙΡΙΑ, ΧΙΟΝΟΠΤΩΣΕΙΣ στις 1:14 μ.μ.\nΑναρτήθηκε από EPIRUSGATE Ετικέτες ΛΙΜΑΝΙ ΗΓΟΥΜΕΝΙΤΣΑΣ, ΟΛΗΓ στις 1:02 μ.μ.\nΑναρτήθηκε από EPIRUSGATE Ετικέτες ΔΗΜΗΤΡΑ ΓΕΩΡΓΑΚΟΠΟΥΛΟΥ, ΛΙΜΝΗ ΠΑΜΒΩΤΙΔΑ στις 12:57 μ.μ.\nΑναρτήθηκε από EPIRUSGATE Ετικέτες ΕΠΙΧΕΙΡΗΜΑΤΙΚΟΤΗΤΑ στις 12:50 μ.μ.\nΑναρτήθηκε από EPIRUSGATE Ετικέτες ΜΑΘΗΤΙΚΕΣ ΕΚΔΡΟΜΕΣ, ΣΧΟΛΕΙΑ στις 12:41 μ.μ.\nΑναρτήθηκε από EPIRUSGATE Ετικέτες ΠΕΡΙΦΕΡΕΙΑ ΗΠΕΙΡΟΥ, ΠΕΡΙΦΕΡΕΙΑΚΟ ΣΥΜΒΟΥΛΙΟ στις 11:59 π.μ.\nΑναρτήθηκε από EPIRUSGATE Ετικέτες ΑΡΘΡΟ, ΝΙΚΟΣ ΚΟΤΖΙΑΣ στις 11:46 π.μ.\nΑναρτήθηκε από EPIRUSGATE Ετικέτες ΑΝΑΓΝΩΣΤΗΣ, ΚΤΕΛ ΙΩΑΝΝΙΝΩΝ στις 11:37 π.μ.\nΑναρτήθηκε από EPIRUSGATE Ετικέτες ΑΔΕΣΠΟΤΑ, ΑΝΑΓΝΩΣΤΗΣ στις 11:34 π.μ.\nΑναρτήθηκε από EPIRUSGATE Ετικέτες ΠΕΡΙΦΕΡΕΙΑ ΗΠΕΙΡΟΥ, REGION OF EPIRUS στις 11:17 π.μ.\nΑναρτήθηκε από EPIRUSGATE Ετικέτες ΑΡΤΑ, ΕΚΔΗΛΩΣΗ, ARTA στις 10:57 π.μ.\nΑναρτήθηκε από EPIRUSGATE Ετικέτες ΠΕΡΙΦΕΡΕΙΑ ΗΠΕΙΡΟΥ, REGION OF EPIRUS στις 10:47 π.μ.\nΑναρτήθηκε από EPIRUSGATE Ετικέτες ΑΡΤA, ΔΙΚΑΣΤΗΡΙΑ στις 10:41 π.μ.\nΑναρτήθηκε από EPIRUSGATE Ετικέτες ΘΗΡΟΦΥΛΑΚΗ, ΠΡΕΒΕΖΑ στις 10:32 π.μ.\nΑναρτήθηκε από EPIRUSGATE Ετικέτες ΛΑΘΡΟΜΕΤΑΝΑΣΤΕΣ, ΛΙΜΑΝΙ ΗΓΟΥΜΕΝΙΤΣΑΣ στις 10:25 π.μ.\nΑναρτήθηκε από EPIRUSGATE Ετικέτες ΠΡΕΒΕΖΑ, ΣΤΡΑΤΟΠΕΔΑ στις 10:22 π.μ.\nΑναρτήθηκε από EPIRUSGATE Ετικέτες ΑΡΤΑ, ΠΑΓΕΤΟΣ στις 10:11 π.μ.\nΑναρτήθηκε από EPIRUSGATE Ετικέτες ΤΕΕ/ΤΗ στις 10:09 π.μ.\nΑναρτήθηκε από EPIRUSGATE Ετικέτες ΛΑΘΡΕΜΠΟΡΙΟ ΤΣΙΓΑΡΩΝ, ΛΙΜΑΝΙ ΗΓΟΥΜΕΝΙΤΣΑΣ στις 10:00 π.μ.\nΑναρτήθηκε από EPIRUSGATE Ετικέτες ΦΥΛΑΚΕΣ ΣΤΑΥΡΑΚΙΟΥ ΙΩΑΝΝΙΝΩΝ στις 12:16 π.μ.\nΑναρτήθηκε από EPIRUSGATE Ετικέτες ΔΕΗ στις 11:26 μ.μ.


Εγγυήσεις και Επιστροφές Προϊόντων - Techbox (by pc evolution)\nΑρχική/Εγγυήσεις και Επιστροφές Προϊόντων\nΌλα τα προϊόντα συνοδεύονται από εγγύηση* καλής λειτουργίας και ανάλογα τον κατασκευαστή και το προϊόν, ποικίλλει από 6 μήνες ως limited lifetime. Σε κάθε προϊόν της ιστοσελίδας μας θα βρείτε στα χαρακτηριστικά τον χρόνο εγγύησης.\nΌποιο προϊόν και να προμηθευτείτε από την PC Evolution φέρει Ευρωπαϊκη εγγύηση, προορίζεται για την Ευρωπαϊκή αγορά και μπορείτε να εξυπηρετηθείτε και από την Ελληνική αντιπροσωπεία απευθείας (όπου υπάρχει), είτε από τον ίδιο τον κατασκευαστή. Αν αντιμετωπίσετε κάποιο πρόβλημα, παρακαλούμε επικοινωνήστε πρώτα μαζί μας, για να σας ενημερώσουμε που πρέπει να απευθυνθείτε για να μειωθεί ο χρόνος αναμονής και ταλαιπωρίας.\nΑ.) Σε περίπτωση που αλλάξατε γνώμη (Πολιτική Επιστροφών):\nΈχετε το δικαίωμα να επιστρέψετε τα προϊόντα που αγοράσατε εντός προθεσμίας 14 -ημερολογιακών- ημερών από την ημερομηνία που θα παραλάβετε τα προϊόντα.\nΔΕΝ γίνεται δεκτή η επιστροφή αναλωσίμων (ενδεικτικά: ανταλλακτικά/εξαρτήματα, καλώδια/αντάπτορες, κ.τ.λ.) και λογισμικού λόγω φύσης των προϊόντων.\nΣε περίπτωση που το προϊόν είναι ελαττωματικό ή παρουσίασε ελάττωμα εντός χρόνου εγγύσης*, εφόσον επιβεβαιωθεί πρώτα το σφάλμα από τον κατασκευαστή/αντιπρόσωπο) εντός του χρονικού πλαισίου της εγγύησης που καλύπτει το προϊόν.\n* Προσοχή: Η αποστολή προς την εταιρεία μας πρέπει να γίνεται με εταιρεία ταχυμεταφορών και μόνο, με χρέωση του πελάτη ή παράδοση αυτοπροσώπως στην έδρα μας. Σε περίπτωση που το προϊόν είναι όντως ελαττωματικό εντός της εγγύησης και χρήζει αλλαγής η επιστροφή του προς τον πελάτη βαραίνει αποκλειστικά την εταιρεία μας.


ΕΜΥ Καιρός: Η πρόγνωση για σήμερα Κυριακή 21 Ιουλίου - ΕΚΚΛΗΣΙΑ ONLINE\nΕΜΥ Καιρός: Η πρόγνωση για σήμερα Κυριακή 21 Ιουλίου\nΚυριακή, 21 Ιούλιος 2019 01:07\nΑρχική » ΝΕΑ » ΕΜΥ Καιρός: Η πρόγνωση για σήμερα Κυριακή 21 Ιουλίου\nΔιαβάστε την αναλυτική πρόγνωση για σήμερα Κυριακή 21 Ιουλίου 2019, σύμφωνα με το έκτακτο δελτίο καιρού που εξέδωσε η ΕΜΥ.\nΘερμοκρασία: Από 22 έως 30 βαθμούς Κελσίου και στη νότια Κρήτη έως 33 βαθμούς.\nΔελτίο Καιρού: Γενικά αίθριος. Τις μεσημβρινές και απογευματινές ώρες θα αναπτυχθούν τοπικές νεφώσεις και είναι πιθανό να εκδηλωθούν πρόσκαιροι όμβροι στα ορεινά.\nΆνεμοι: Μεταβλητοί 3 με 4 και πρόσκαιρα στα ανατολικά βορειοανατολικοί τοπικά έως 5 μποφόρ.\nΚαιρός Πρόγνωση: Γενικά αίθριος. Τις μεσημβρινές και απογευματινές ώρες θα αναπτυχθούν τοπικές νεφώσεις και είναι πιθανό να εκδηλωθούν πρόσκαιροι όμβροι στα γύρω ορεινά.\nΆνεμοι: Μεταβλητοί 3 με 4 και πρόσκαιρα τις μεσημβρινές και απογευματινές ώρες από νότιες διευθύνσεις με την ίδια ένταση.\nΘερμοκρασία: Από 20 έως 35 βαθμούς Κελσίου. Στα παραθαλάσσια η μέγιστη 2 με 3 βαθμούς χαμηλότερη.\nΚαιρός: Γενικά αίθριος. Τις μεσημβρινές και απογευματινές ώρες θα αναπτυχθούν τοπικές νεφώσεις στα ηπειρωτικά και είναι πιθανό να εκδηλωθούν πρόσκαιροι όμβροι στα ορεινά της Ηπείρου.\nΆνεμοι: Μεταβλητοί 3 και τοπικά βορειοανατολικοί 4 μποφόρ που θα στραφούν σε βορειοδυτικούς 4 με 5 μποφόρ.\nΗ πρόγνωση του καιρού από 21 έως 23 Ιουλίου 2019 για Αττική, Θεσσαλονίκη και Άγιον Όρος.\n4 μήνες πριν ΕΛΛΑΔΑ, ΝΕΑ2019, 21 ΙΟΥΛΙΟΥ, ΔΕΛΤΙΟ, δελτίο καιρού, έκτακτο, ΕΜΥ, ΘΕΡΜΟΚΡΑΣΙΑ, καιρός, Ο ΚΑΙΡΟΣ, ΠΡΟΓΝΩΣΗ, σήμερα\nΦωτιά ΤΩΡΑ-Ειδήσεις LIVEΣυνέντευξη του νέου Αρχιεπισκόπου Θυατείρων\nΜητρόπολη Θηβών – ειδήσεις\nΠΡΟΓΝΩΣΗ ΚΑΙΡΟΥ ΕΜΥ : Έκτακτο δελτίο σήμερα 9 Δεκεμβρίου, εορτολόγιο ποιοι γιορτάζουν\nΕΠΙΚΟΥΡΙΚΕΣ ΣΥΝΤΑΞΕΙΣ ΙΑΝΟΥΑΡΙΟΥ 2020\nΣΥΜΠΤΩΜΑΤΑ ΘΕΡΜΟΠΛΗΞΙΑΣ: Ποια είναι τα συμπτώματα θερμοπληρξίας. Η θερμοπληξία χαρακτηρίζεται από: Υπερθέρμανση (υπερθερμία) με θερμοκρασία του σώματος πάνω από τους 40 βαθμούς Κελσίου και είναι μια βαριά και επείγουσα κατάσταση απειλητική για τη ζωή (θνησιμότητα 10-20%).\nΕΜΥ Καιρός – έκτακτο δελτίο: Μαραθώνιος με νεφώσεις αύριο 11 Νοεμβρίου\nΕΜΥ ΚΑΙΡΟΣ 11 ΝΟΕΜΒΡΙΟΥ: Άστατος ο καιρός αύριο Κυριακή 11 Νοεμβρίου 2018, ημέρα κατά την οποία θα διεξαχθεί ο 36ος Μαραθώνιος στην Αθήνα σύμφωνα με το έκτακτο δελτίο καιρού της ΕΜΥ. Με ιδιαίτερα αυξημένη υγρασία, αρκετές νεφώσεις κατά διαστήματα και ασθενείς έως σχεδόν μέτριους ανέμους βορείων διευθύνσεων αναμένεται να διεξαχθεί ο 36ος Μαραθώνιος της Αθήνας την Κυριακή 11 Νοεμβρίου 2018.\nΟΑΕΔ Κοινωφελής εργασία: Τα προγράμματα και οι αιτήσεις για 8933 θέσεις\nΟΑΕΔ ΚΟΙΝΩΦΕΛΗΣ ΕΡΓΑΣΙΑ: Μετατίθεται για τις αρχές Απριλίου ο Β’ κύκλος (αφορά 3.000 προσλήψεις) της δράσης του ΟΑΕΔ για την πρόσληψη 5.500 ανέργων νέων σε φορείς του δημοσίου, έτσι ώστε να ολοκληρωθεί η καταγραφή όλων των θέσεων. Ξεκινά το πρόγραμμα - Κοινωφελής Εργασία και δείτε ποιους αφορά για φέτος το 2019.\nΕπάνω στο υπερώο, μέσα στην γαλήνη της νύχτας, γίνεται ένα τραπέζι ξεχωριστό, μοναδικό.\nΕΟΡΤΟΛΟΓΙΟ ΠΟΙΟΙ ΓΙΟΡΤΑΖΟΥΝ ΣΗΜΕΡΑ: Η Οσία Ευφροσύνη έζησε στα χρόνια του Θεοδοσίου του μικρού (περί το 410 μ.Χ.), ήταν μοναχοκόρη και πολύ πλούσια. Ο πατέρας της Παφνούτιος ήταν ο πλουσιότερος της Αλεξάνδρειας και μαζί με τη σύζυγό του διακρίνονταν για τη θερμή πίστη τους στο Θεό.\nΕΜΥ Καιρός: Χριστούγεννα με χιόνια και Χειμερινό Ηλιοστάσιο 2018\nΕΜΥ ΚΑΙΡΟΣ: Έρχονται χιόνια και πτώση θερμοκρασίας τα Χριστούγεννα σύμφωνα με τις πρώτες προβλέψεις της ΕΜΥ. Χειμερινό ηλιοστάσιο 2018 σήμερα και παρουσιάζονται στη Θεσσαλονίκη τώρα λίγες νεφώσεις με τοπικά περιορισμένη ορατότητα ή ομίχλες τις πρωινές και βραδινές ώρες ενώ οι άνεμοι θα πνέουν μεταβλητοί ασθενείς και η θερμοκρασία θα κυμανθεί από 1 έως 11 βαθμούς Κελσίου.\nΕορτολόγιο: Ποιοι γιορτάζουν σήμερα 9 Δεκεμβρίου- γιορτή Σύλληψη Αγίας Άννης\nΣύλληψη Αγίας Άννης-προστάτιδα ατεκνίας: Γιορτή σήμερα 9 Δεκεμβρίου-Ποιοι γιορτάζουν\nΆγιος Σπυρίδωνας-12 Δεκεμβρίου : Βίος και θαύματα στη μεγάλη γιορτή της Ορθοδοξίας


Ψάρια :: Πεταρίσματα\nΑρχική Σελίδα>Ζώα της θάλασσας>Ψάρια\nΑετός-Ψάρι Ανάμεσα στα ψάρια των ελληνικών θαλασσών περιλαμβάνεται και ο αετός, το επίσημο όνομα του οποίου είναι "Μυλιοβάτις ο αετός" (Myliobatis aquila). Είναι μεγάλο σαλάχι που ανήκει στην οικογένεια των Μυλιοβατιδών (Myliobatidae). Το μήκος του σώματός του φθάνει το 1,5 μέτρο και η ουρά του τα...\nΑΓΡΙΩΠΟΣ (AGRIOPUS) Αγριωπός Γένος ιχθύων της οικογένειας των σκορπαινιδών με μήκος έως 60 εκ. Τα αγκάθια του ραχιαίου πτερυγίου μερικές φορές συνδέονται με δηλητηριώδης αδένες. Ζουν κοντά στις ακτές κυρίως στις νότιες θάλασσες. Πολλοί τα μαγειρεύουν για σούπα η...


Επανάσταση ή εφιάλτης: Μπιφτέκια και μπέικον από το εργοστάσιο | Έθνος\nΕπανάσταση ή εφιάλτης: Μπιφτέκια και μπέικον από το εργοστάσιο\nΤΕΧΝΟΛΟΓΙΑ 31.03.2019 13:00\nΤελευταία Ενημέρωση 31.03.2019 13:08\nΠολλές ερευνητικές οµάδες ανά τον κόσµο δηµιουργούν τεχνητό κρέας και εταιρείες-κολοσσοί δηλώνουν έτοιµες να το προωθήσουν και στην αγορά\nΠολύ σύντομα θα καταφθάσουν στα ράφια των καταστηµάτων προϊόντα κρέατος που δηµιουργήθηκαν στο εργαστήριο. Είµαστε έτοιµοι να τα καταναλώσουµε; Τον γύρο του κόσµου έκανε πριν από λίγες µέρες η ανακοίνωση ερευνητών του φηµισµένου βρετανικού Πανεπιστηµίου Bath ότι κατάφεραν να δηµιουργήσουν στο εργαστήριο... µπέικον. Οι ερευνητές πήραν ιστό από έναν ζωντανό χοίρο, απέσπασαν βλαστικά κύτταρα και χρησιµοποιώντας έναν βιοαντιδραστήρα µετέτρεψαν τα βλαστικά κύτταρα σε µυϊκές ίνες. Χρειάστηκαν µερικές χιλιάδες τέτοιες ίνες για να δηµιουργηθεί το πρώτο τεχνητό µπέικον.\nΕχουν προηγηθεί πετυχηµένες προσπάθειες δηµιουργίας τεχνητού κρέατος σε διάφορες µορφές, αλλά δεδοµένης της υψηλής δηµοφιλίας του µπέικον η εξέλιξη αυτή ανοίγει, σύµφωνα µε πολλούς ειδικούς, τον δρόµο στην υπό ανάπτυξη βιοµηχανία παραγωγής τεχνητού κρέατος για να κάνει την εµφάνισή της στην αγορά. Η παγκόσµια αύξηση του πληθυσµού και η βελτίωση του βιοτικού επιπέδου σε πολλές αναπτυσσόµενες χώρες έχουν οδηγήσει σε εντυπωσιακή αύξηση της κατανάλωσης κρέατος σε παγκόσµιο επίπεδο. Από την άλλη πλευρά, η έλλειψη καλλιεργήσιµης γης δυσκολεύει ολοένα και περισσότερο τις καλλιέργειες που τα προϊόντα τους προορίζονται για ζωοτροφές.\nΠαράλληλα, η ολοένα και πιο εντατική εκτροφή ζώων προκαλεί σοβαρά περιβαλλοντικά ζητήµατα αλλά και προβληµατισµούς σχετικά µε την επιδείνωση των συνθηκών διαβίωσης των ζώων. Τα κτηνοτροφεία καταλαµβάνουν µεγάλες εκτάσεις γης και καταναλώνουν τεράστιες ποσότητες νερού. Η τελευταία σχετική µελέτη αναφέρει ότι τα ζώα που εκτρέφονται για ανθρώπινη κατανάλωση ευθύνονται για το 21% του διοξειδίου του άνθρακα που εκλύεται συνολικά από τις ανθρώπινες δραστηριότητες. Φυσικά στο τραπέζι υπάρχουν πάντοτε και οι απόψεις όσων αντιδρούν στη θανάτωση των ζώων για να τραφεί ο άνθρωπος.\nΕτσι, όταν το 2013 ανακοινώθηκε ότι ερευνητές του Πανεπιστηµίου του Μάαστριχτ δηµιούργησαν στο εργαστήριο ένα µπιφτέκι από βοδινό κρέας, πολλοί έκαναν λόγο για µια νέα διατροφική επανάσταση. Το τεχνητό κρέας είναι µια εξέλιξη που δίνει λύση σχεδόν στο σύνολο των προβληµάτων που προκύπτουν από την παραγωγή κρέατος.\nΠολλές ερευνητικές οµάδες ρίχτηκαν στη µάχη της ανάπτυξης νέων, πιο αποδοτικών µεθόδων δηµιουργίας τεχνητού κρέατος, ενώ ταυτόχρονα αρκετές εταιρείες παραγωγής τεχνητού κρέατος έκαναν την εµφάνισή τους σε Ευρώπη και ΗΠΑ. Η πιο γνωστή εξ αυτών είναι η Memphis Meats, στην οποία έχουν επενδύσει κεφάλαια µεγιστάνες όπως ο Μπιλ Γκέιτς (Microsoft), ο Ρίτσαρντ Μπράνσον (Virgin) και ο Τζακ Γουέλς (General Motors).\nΟι εταιρείες αυτές υποστηρίζουν ότι έχουν δηµιουργήσει µια γκάµα από προϊόντα τεχνητού κρέατος που ξεκινά από τις κοτοµπουκιές και τα λουκάνικα και φτάνει µέχρι και το φουά γκρα! Κάποιες από αυτές τις εταιρείες δηλώνουν έτοιµες να ρίξουν στην αγορά τα προϊόντα τους αµέσως, αν φυσικά οι αρµόδιες επιτροπές και οργανισµοί ελέγχου τροφίµων το επιτρέψουν. Προς το παρόν, πάντως, τόσο οι ευρωπαϊκές όσο και οι αµερικανικές Αρχές δεν έχουν ανακοινώσει ότι υπάρχει σε εξέλιξη κάποια διαδικασία για να δώσουν έγκριση στην πώληση τεχνητού κρέατος.\nΟµως πριν από τις εγκρίσεις και τις άδειες, οι δηµιουργοί τεχνητού κρέατος θα πρέπει να υπερβούν µια σειρά από εµπόδια για να αποκτήσει νόηµα η όλη ιστορία. Θα πρέπει το χρώµα, η υφή, η οσµή και φυσικά η γεύση του τεχνητού κρέατος να µη διαφέρει τουλάχιστον σε σηµαντικό βαθµό από το συµβατικό κρέας. Επίσης για να έχει εµπορική αξία το τεχνητό κρέας, η διάρκεια ζωής του θα πρέπει να είναι τέτοια, ώστε να µπορεί να παραµένει για ικανό χρονικό διάστηµα στα ράφια των καταστηµάτων. Τέλος, θα πρέπει οι τιµές των προϊόντων τεχνητού κρέατος να είναι ανταγωνιστικές ή έστω κοντινές µε εκείνες των αντίστοιχων προϊόντων συµβατικού κρέατος.\nΟµως προς το παρόν το κόστος παραγωγής του τεχνητού κρέατος παραµένει ιδιαίτερα υψηλό, κάτι που θα αντανακλάται και στις τιµές τους, αν κυκλοφορήσουν σύντοµα στην αγορά. Η Memphis Meats αναφέρει ότι το κόστος κατασκευής µόλις 450 γρ. µοσχαρίσιου κρέατος ανέρχεται σε 2.400 δολάρια. Παρ’ όλα αυτά το τεχνητό κρέας είναι πλέον µια πραγµατικότητα και µένει να δούµε αν και πότε θα βρεθεί µπροστά µας, καθώς και αν θα αποφασίσουµε τελικά να το βάλουµε στη διατροφή µας.


Οικιακή οικονομία: Κονσέρβες - Ειδήσεις - νέα - Το Βήμα Online\nΟικιακή οικονομία: Κονσέρβες\n1 Νοεμβρίου 2014, 15:03 Ενημερώθηκε: 1 Νοεμβρίου 2014, 15:03\nΟι κονσέρβες για μένα είναι ο μαγικός τρόπος να αξιοποιώ τα υλικά της εποχής και να δημιουργώ αφθονία στο ντουλάπι της κουζίνας. Ξεκίνησα από τις μαρμελάδες και τα γλυκά κουταλιού, όμως σύντομα μπήκα στον ξεχασμένο κόσμο της γνώσης των γιαγιάδων μας, με περισσότερες τεχνικές και μορφές συντήρησης τροφίμων. Τουρσιά, κομπόστες, πελτέδες, παστέλια, πετιμέζια, λικέρ, σιρόπια, αρωματικά κρασιά, πάστες φρούτων, αναψυκτικά, σπιτικές κρέμες και τυριά, καθώς και φρουί γλασέ είναι μερικές από τις τεχνικές συντήρησης που μετατρέπουν την κουζίνα στο πιο gourmet delicatessen που μπορείτε να φανταστείτε! Ελάτε να πάμε ένα βήμα παραπέρα από τις μαρμελάδες. Να συντηρήσουμε σε βάζο ένα τρόφιμο, ακολουθώντας τη μέθοδο αποστείρωσης βρασμού σε νερό.\nΠώς, τι και πού\nΠροτείνω να φτιάξουμε δύο κονσέρβες κόκκινης ψητής κολοκύθας, σε γλυκιά και αλμυρή εκδοχή. Η κολοκύθα είναι αμυλούχο τρόφιμο και η συντήρησή της είναι αδύνατη, υπό μορφή πουρέ, σε βάζο. Εμείς ακολουθούμε δύο πρακτικές που την κάνουν εφικτή: κόβουμε σε κύβους, ώστε το υγρό να περάσει ανάμεσα και να αποστειρώσει σωστά, και επιπλέον κάνουμε όξινο το υγρό.\nΝα θυμάστε πως οι κονσέρβες θέλουν απόλυτη καθαριότητα σε όλα τα στάδια, ξεκινώντας πάντα από τα χέρια μας, και καλά καπάκια στα βάζα.\nΘα χρησιμοποιήσουμε την αλμυρή κονσέρβα: σε ριζότο, λιώνοντας τα κυβάκια ώστε να γίνουν πουρές, σε πίτες, τάρτες, σούπες, τερίν, σουφλέ, ομελέτες, σάντουιτς και πουρέ πατάτας.\nΘα χρησιμοποιήσουμε τη γλυκιά κονσέρβα: σε γλυκές πίτες – όπως μια ρυζόπιτα με μαύρες σταφίδες –, σε γλυκά ριζότο φούρνου, ρυζόγαλα, κρέμες, ως συνοδευτικό σε κέικ, αλλά και ως βασικό υλικό για να φτιάξουμε γλυκό ψωμί κολοκύθας (όπως το banana bread).\nΨητή κολοκύθα σε δύο εκδοχές\nΓια την ψητή κολοκύθα (για 4 βάζα των 250 ml)\n2 κ.γ. χυμό λεμoνιού\nΠροθερμαίνουμε τον φούρνο στους 100°C, με τη σχάρα στην τελευταία θέση.\nΠλένουμε καλά τα βάζα και, όπως είναι υγρά, τα τοποθετούμε αναποδογυρισμένα στη σχάρα, μέχρι να στεγνώσουν τελείως. Τα καπάκια τα βάζουμε τα τελευταία 5 λεπτά – όχι από την αρχή, γιατί καίγεται το λάστιχό τους. Βγάζουμε προσεκτικά τα βάζα και τα καπάκια, φορώντας γάντια σιλικόνης, και τα ακουμπάμε αναποδογυρισμένα σε καθαρή πετσέτα στον πάγκο.\nΕτοιμασία της κολοκύθας:\nΔυναμώνουμε τον φούρνο στους 200°C. Πλένουμε καλά την κολοκύθα με σφουγγαράκι και απορρυπαντικό πιάτων. Στεγνώνουμε με καθαρή πετσέτα και μεταφέρουμε στο ξύλο κοπής. Ξεφλουδίζουμε προσεκτικά, κόβουμε σε φέτες, μετά σε λωρίδες και κύβους, ώστε να έχουμε σχετικά ομοιόμορφους κύβους, πάχους 1,5 εκ.\nΤους βάζουμε σε μεγάλο μπολ, προσθέτουμε το ελαιόλαδο, το αλάτι και ανακατεύουμε με τα χέρια μας, να λαδωθούν όλα τα κομμάτια. Σε δύο λαμαρίνες, απλώνουμε σε μία στρώση τα κομμάτια της κολοκύθας. Ψήνουμε για 20-30λεπτά, ανακατεύοντας μια φορά ενδιάμεσα, μέχρι η κολοκύθα να πάρει πορτοκαλί χρώμα και να καραμελώσει ελαφρώς.\nΟση ώρα ψήνεται η κολοκύθα, ετοιμάζουμε το υγρό της κονσέρβας, το αλμυρό ή/και το γλυκό, βάζοντας σε δύο κατσαρόλες όλα τα υλικά να βράσουν για 1 λεπτό από τη στιγμή που θα αρχίσει ο βρασμός.\nΜοιράζουμε τους κύβους της κολοκύθας στα βάζα, προσέχοντας να μη λιώσουν και να μη στριμωχτούν πολύ. Τοποθετούμε προσεκτικά στα 2 βάζα (της αλμυρής κολοκύθας) από 1 φέτα λεμονιού και από 1 φύλλο φασκόμηλου και στα άλλα 2 βάζα (της γλυκιάς) από 1 φέτα πορτοκάλι, 1 αστεροειδή γλυκάνισο και 1 ξυλάκι κανέλας. Μοιράζουμε το αλμυρό υγρό στα βάζα με το λεμόνι και το γλυκό στα βάζα με το πορτοκάλι, αφήνοντας κενό στα 2 εκ. από το χείλος. Σκουπίζουμε το χείλος του βάζου και κλείνουμε προσεκτικά με το καπάκι, αφήνοντας μισή στροφή.\nΣε βαθιά κατσαρόλα, σε μέτρια φωτιά, βάζουμε τα γυάλινα βάζα, γεμίζουμε με ζεστό νερό μέχρι το καπάκι και φέρνουμε σε βρασμό. Χαμηλώνουμε τη φωτιά, μισοσκεπάζουμε την κατσαρόλα και αφήνουμε στη φωτιά για 30 λεπτά. Σβήνουμε την εστία, αφαιρούμε τα βάζα από το καυτό νερό φορώντας γάντια σιλικόνης και τα ακουμπάμε σε ξύλινη επιφάνεια ή σε εφημερίδες.\nΟταν κρυώσουν λίγο, στρίβουμε τα καπάκια να σφίξουν εντελώς και βουτάμε τα βάζα σε λεκάνη με κρύο νερό ώστε να κρυώσουν γρηγορότερα. Οι κονσέρβες είναι έτοιμες όταν έχουν κρυώσει και τα καπάκια τους έχουν καμπυλώσει προς τα μέσα.\nΤις αφήνουμε στον πάγκο της κουζίνας για μερικές ημέρες, ώστε να βεβαιωθούμε πως δεν υπάρχει καμία δραστηριότητα μέσα στο βάζο (φουσκάλες που ανεβαίνουν στην επιφάνεια ή φουσκωμένο καπάκι). Αν υπάρχει, καταναλώνουμε αμέσως την κονσέρβα, εφόσον η γεύση είναι καλή και αφού τη ζεστάνουμε πρώτα.\nΦυλάμε τα βάζα σε δροσερό και σκοτεινό μέρος. Διατηρούνται έως και έξι μήνες.


Αυξάνεται συνεχώς η ανεργία στην Ελλάδα - Flashnews.gr\nΑυξάνεται συνεχώς η ανεργία στην Ελλάδα\nΣτο 13,5% σκαρφάλωσε το ποσοστό ανεργίας τον Οκτώβριο του 2010, από 12,6% τον προηγούμενο μήνα και 9,8% τον Οκτώβριο του 2009.\nΣύμφωνα με την Ελληνική Στατιστική Αρχή, μέσα σε ένα έτος οι άνεργοι αυξήθηκαν κατά 192.908\nάτομα (αύξηση 39,3%) και τον Οκτώβριο ανήλθαν σε 684.047 άτομα.\nΠαράλληλα, αυξήθηκαν κατά 56.332 άτομα σε σχέση με τον Σεπτέμβριο του 2010 (αύξηση 9%), όταν το ποσοστό ανεργίας ήταν 12,6%.\nΑπό τα στοιχεία της ΕΛΣΤΑΤ προκύπτει ότι το σύνολο των απασχολουμένων τον Οκτώβριο 2010 εκτιμάται ότι ανήλθε σε 4.369.543 άτομα. Οι απασχολούμενοι μειώθηκαν κατά 135.557 άτομα σε σχέση με τον Οκτώβριο 2009 (-3%), ενώ αυξήθηκαν κατά 3.048 άτομα σε σχέση με τον Σεπτέμβριο 2010 (+0,1%).\nΠαράλληλα, ο οικονομικά μη ενεργός πληθυσμός ανήλθε τον περασμένο Οκτώβριο σε 4.263.751 άτομα.\nΗ ανεργία στις γυναίκες (17,6% τον Οκτώβριο 2010, από 13,7% τον Οκτώβριο 2009) συνεχίζει να είναι κατά πολύ υψηλότερη απ' ότι στους άνδρες (10,6% τον Οκτώβριο 2010, από 7,1% τον Οκτώβριο 2009).\nΈνας στους τρεις νέους ηλικίας 15- 24 ετών είναι άνεργος (ανεργία 34,6% τον Οκτώβριο 2010, από 27,5% τον Οκτώβριο 2009). Στις ηλικίες 25-34 ετών, το ποσοστό ανεργίας είναι 18,3% (από 12,6% τον Οκτώβριο 2009) και στις ηλικίες 35-44 ετών ανέρχεται σε 11,5% (από 8% τον Οκτώβριο 2009).\nΣε επίπεδο περιφερειών της χώρας, η υψηλότερη ανεργία καταγράφεται στις περιφέρειες Δυτικής Μακεδονίας (17,2% τον Οκτώβριο 2010, από 9,3% τον Οκτώβριο 2009), Ανατολικής Μακεδονίας- Θράκης (15,4% από 9,8%), Κεντρικής Μακεδονίας (14,8% από 10,1%), Νοτίου Αιγαίου (14,5% από 9,1%) και Αττικής (14,4% από 10,4%).\nΥψηλότερη του μέσου όρου είναι η ανεργία και στις περιφέρειες Στερεάς Ελλάδας (14,3% τον Οκτώβριο 2010, από 9,9% τον Οκτώβριο 2009) και Ηπείρου (13,9% από 12,7%).\nΣτον αντίποδα, μονοψήφια ποσοστά ανεργίας απαντώνται τον περασμένο Οκτώβριο μόνον σε τρεις από τις 13 περιφέρειες της χώρας: Βορείου Αιγαίου (7,7% από 2,2% τον Οκτώβριο 2009), Πελοποννήσου (9,5% από 9%) και Κρήτης (9,8% από 8,7%).\nΠέμπτη, 13 Ιανουαρίου 2011, 14:52\nΣυνελήφθη 55χρονος για άσεμνες πράξεις έξω από σχολείο


Τα νέα του PartyPoker: Το Summer Million πλησιάζει και πολλά ακόμα! | PokerNews\nΤα νέα του PartyPoker: Το Summer Million πλησιάζει και πολλά ακόμα!\n2012 Ιούλιος 16 Greek PokerNews Staff\nΚαλώς ήρθατε σε μία ακόμη εβδομαδιαία έκδοση με τα νέα του PartyPoker. Αυτή την φορά θα διαβάσετε για το Summer Million που είναι πλέον πολύ κοντά, θα βρείτε μία συνέντευξη με τον άνθρωπο που γέμισε το τραπέζι του με σπρέι πιπεριού κατά την διάρκεια του WSOP και πολλά ακόμα.\nΤο $600+$40 PartyPoker Summer Million ξεκινάει στις 5 Αυγούστου στις 13:30 ET. Όποιος παίκτης δηλώσει συμμετοχή σε αυτό το τουρνουά θα ξεκινήσει με ένα τεράστιο stack 20,000 chips, με τα blinds να ξεκινάνε από 25/50 και να αυξάνονται κάθε 20-λεπτά.\nΟ διάσημος άντρας με το σπρέι πιπεριού\nΌσοι από εσάς παρακολουθήσετε την μετάδοση του World Series of Poker θα γνωρίζετε για το ένα περιστατικό στο Main Event που προκάλεσε πολλά χαμόγελα. Ένα τραπέζι γέμισε με σπρέι πιπεριού μετά από ένα ατύχημα το οποίο περιλάμβανε ένα στυλό αυτοάμυνας. Δείτε στο video του PartyPoker που ακολουθεί, τι δηλώνει ο άνθρωπος που προκάλεσε όλο το περιστατικό.\nΠαίξτε στα $1,500 Freeroll για καινούριους παίκτες\nΜαζί με τα $50 δωρεάν bankroll που προσφέρουμε σε όλους τους παίκτες που κάνουν εγγραφή στο PartyPoker – μπορείτε να διαβάσετε για αυτό παρακάτω – οι καινούριοι παίκτες κερδίζουν επίσης την συμμετοχή τους σε ένα $1,500 New Player Freeroll. Όπως το δηλώνει και το όνομα του αυτό το freeroll είναι ανοιχτό μόνο για καινούριους παίκτες και έχει prize pool $1,500.\nΤο μόνο που χρειάζεται να κάνετε για να κερδίσετε μερικά δωρεάν χρήματα είναι να κάνετε μία κατάθεση στο PartyPoker και αυτόματα θα κερδίσετε την είσοδο σας στο freeroll. Είναι τόσο απλό.\nΤο κάθε freeroll έχει όριο τις 5,000 συμμετοχές οπότε είναι ακόμα πιο εύκολο να μπείτε στα χρήματα. Απλά να σας ενημερώσουμε ότι είναι απαραίτητο να κάνετε μόνοι σας την εγγραφή και δεν εγγράφεστε αυτόματα στο τουρνουά όπως σε άλλα τουρνουά του PartyPoker.\nΟ φίλος του PokerNews, Jared Tendler, πρόσφατα έδωσε μία συνέντευξη στο PartyPoker Blog σχετικά με την εγκεφαλική πλευρά του παιχνιδιού. Ο Tendler είναι η αναγνωρισμένη αυθεντία πάνω στο θέμα και έχει γράψει και ένα σχετικό βιβλίο.\nΟ Lee Davy πήρε συνέντευξη από τον Tendler την οποία μπορείτε να βρείτε εδώ.


Άλλος ένας σταθμός διοδίων στη διαδρομή Αθήνα - Θεσσαλονίκη\nΆλλος ένας σταθμός διοδίων στη διαδρομή Αθήνα – Θεσσαλονίκη\nΈνας ακόμη σταθμός διοδίων θα προστεθεί στους υφιστάμενους 11 σταθμούς διοδίων της διαδρομής Αθήνας-Θεσσαλονίκης, μέχρι το τέλος της χρονιάς ενώ ήδη από την Δευτέρα λειτουργούν δυο νέοι πλευρικοί σταθμοί στον Μώλο και στον Μπράλο.\nΜάλιστα ο δεύτερος σταθμός αφορά στην διαμπερή κίνηση από Θεσσαλονίκη και βόρεια Ελλάδα προς Πάτρα και Δυτική Ελλάδα και αντίστροφα.\nΤο κόστος των δυο νέων πλευρικών σταθμών για τα ΙΧ θα είναι 0,35 ευρώ στον Μώλο και 0,40 ευρώ στον Μπράλο. Οι τιμές ξεκινούν από 0,20 ευρώ για τα δίκυκλα και φτάνουν έως 1,20 ευρώ για τα μεγάλα φορτηγά στον Μώλο και αντιστοίχως, από 0,30 ευρώ έως 1,60 ευρώ στον Μπράλο.\nΠιο μεγάλες θα είναι οι τιμές όμως στον δωδέκατο μετωπικό σταθμό που πρόκειται να λειτουργήσει κατά μήκος του κεντρικού οδικού άξονα της χώρας.\nΠρόκειται για τον σταθμό της Αγίας Παρασκευής, λίγα χιλιόμετρα βόρειοανατολικά της Λαμίας. Ο νέος σταθμός θα τεθεί σε λειτουργία με την παράδοση των εναπομεινάντων τμημάτων του πετάλου του Μαλιακού. Τα έργα αναμένεται να ολοκληρωθούν προς το τέλος της χρονιάς. Οι τιμές δεν είναι ακόμη γνωστές.\nΟ νέος μετωπικός σταθμός όπως και οι δυο πλευρικοί που άνοιξαν ήδη, ανήκουν στο τμήμα που διαχειρίζεται η κοινοπραξία Κεντρική Οδός, που ελέγχεται από την κατασκευαστική εταιρεία ΓΕΚ-ΤΕΡΝΑ και έχει αναλάβει την διαχείριση του πετάλου του Μαλιακού και την κατασκευή του νέου άξονα που θα συνδέει την Λαμία, την Καρδίτσα, τα Τρίκαλα και την Εγνατία Οδό, κοντά στο Μέτσοβο. Όπως ανακοίνωσε η εταιρεία, η πρόοδος των έργων στον νέο άξονα έχει ξεπεράσει το 33% ενώ ήδη απασχολούνται σε αυτόν παραπάνω από 800 άτομα. Να σημειωθεί ότι η κοινοπραξία δεν είναι υποχρεωμένη πλέον, βάσει των αναθεωρημένων συμβάσεων για τους αυτοκινητοδρόμους, να κατασκευάσει τα τμήματα Λαμία-Ξυνιάδα και Καλαμπάκα-Παναγιά, κάτι που ουσιαστικά «ακρωτηριάζει» τον νέο αυτοκινητόδρομο. Η εταιρεία θα κατασκευάσει τα πεδινά τμήματα που θα ενώνει τις πόλεις της Δυτικής Θεσσαλίας ενώ το τμήμα Ξυνιάδα-Λαμία, ανακοινώθηκε από τον υπουργό Υποδομών Μ. Χρυσοχοΐδη ότι θα δημοπρατηθεί και θα κατασκευαστεί με χρήματα από τα δημόσια ταμεία. Σε ότι αφορά το τμήμα Καλαμπάκα-Παναγιά, αυτό ακόμη μελετάται μετά τον αποκλεισμό της αρχικής χάραξης λόγω γεωλογικών προβλημάτων.\nΑΘΗΝΑ, ΔΙΟΔΙΑ, ΘΕΣΣΑΛΟΝΙΚΗ, ΣΤΑΘΜΟΣ


Οι παντοτινοί Κατίνα και Αλέξης - ΤΑ ΝΕΑ\ntanea.gr > Έντυπες Ειδήσεις > Ζωή & Τέχνες > Οι παντοτινοί Κατίνα και Αλέξης\nΟι παντοτινοί Κατίνα και Αλέξης\nΟταν το 1971 κυκλοφόρησε η «Εμπειρική θεατρική παιδεία» του Αλέξη Μινωτή (μια συναγωγή κειμένων για το αρχαίο δράμα του αξέχαστου θεατρανθρώπου που ολοκληρώθηκε με τη βοήθεια του επίσης αξέχαστου συγγραφέα Κώστα Ε. Τσιρόπουλου), η αφιέρωση στο βιβλίο ήταν «Στην παντοτινή Κατίνα Παξινού». Οταν η Παξινού διάβασε την αφιέρωση – ήταν στους τελευταίους μήνες της ζωής της – είπε συγκινημένη: «Εχω την εντύπωση πως ό,τι θα μείνει από τη δουλειά μας στο θέατρο, είναι αυτό το βιβλίο». Φαίνεται να τη διαψεύδει – ευτυχώς – με το κείμενό της η μαθήτριά της και εξαίρετη ηθοποιός Νένα Μεντή.\nΜεντή Νένα 29 Σεπτεμβρίου 2018 | 05:00\n«Γιατί γίνατε ηθοποιοί;» μας ρώτησε έναν έναν χωριστά η καινούργια μας δασκάλα, η Κατίνα Παξινού, την πρώτη μέρα που μπήκε στην αίθουσα διδασκαλίας στο τρίτο έτος της δραματικής σχολής του Εθνικού Θεάτρου, στην οποία φοιτούσα.\nΕπεσε πανικός. Ακούστηκαν διάφορα.\nΓια το φεγγάρι. Για τον Κλαρκ Γκέιμπλ. Λόγια της στιγμής. Αμήχανα.\nΦτάνει η σειρά μου. «Εσύ;» ρώτησε με αφοπλιστική αμεσότητα.\n«Δεν ξέρω...» της απάντησα εξίσου αφοπλιστικά. Και ανταπάντησα:\n«Εσείς γιατί γίνατε; Ξέρετε;».\nΚάπως έτσι ξεκίνησε η σχέση μου με την Παξινού.\nΛεπτή σαν κλαράκι, σε τελική πρόβα των πτυχιακών εξετάσεων, μου φώναξε: «Μεντή, πώς έχεις γίνει έτσι; Ο κώλος σου έφτασε στη Μενάνδρου!.. Πώς θα παίξεις τις νέες στο θέατρο;».\nΜου τη φύλαγε!\nΟταν όμως ύστερα από δύο χρόνια, λόγω χούντας, έφυγε από το Εθνικό Θέατρο με τον Μινωτή και έκαναν δικό τους θίασο, με φώναξαν να παίξω μαζί τους.\n«Πατέρας» του Στρίντμπεργκ, 1968.\nΑυτοί οι δύο ηθοποιοί ήταν σπουδαίοι. Κι αν ζούσαν σήμερα, θα ήταν το ίδιο σπουδαίοι. Κι ακόμα πιο πολύ, γιατί ήξεραν το «μαστοριλίκι» του θεάτρου.\nΤον Μινωτή τον γνώρισα στον θίασο. Τότε είχα πιστέψει κι εγώ, όπως και οι περισσότεροι από τους συναδέλφους της γενιάς μου, ότι είναι «εγκεφαλικός» ηθοποιός.\nΟτι παίζει δηλαδή μόνο με το μυαλό του και όχι με την ψυχή του.\nΟταν όμως, κατά τη διάρκεια των δοκιμών, σε μια σκηνή που είχαμε με αγκάλιαζε - έπαιζα την κόρη του -, το αίσθημά του ήταν κυρίαρχο.\nΣυγχρόνως όσο παρακολουθούσα το εναλλασσόμενο ρεπερτόριο του θιάσου διαπίστωνα την γκάμα του, την ευαισθησία του, το χιούμορ του και αναμφίβολα τη θηριώδη τεχνική του. Πόσοι έχουμε σήμερα από αυτό;\nΣτις πρώτες πρόβες που τους έβλεπα, δεν καταλάβαινα πώς προσέγγιζαν τους ρόλους, ειδικά η Παξινού.\nΕκανε πράγματα έξω από τα ανθρώπινα. Δεν ήταν πάντα ακατάληπτο και δύσληπτο αυτό που έκανε. Αλλά κάποιες στιγμές, όσο κι αν την πρόσεχα, δεν καταλάβαινα τίποτα. Μου φαινόταν αίνιγμα.\nΣτη μορφινομανή Μαίρη Ταϊρόν, κάποια στιγμή, ενόσω μίλαγε για τα παιδιά της, για τα νιάτα της και για τα παιδικά της χρόνια, έκανε με τα υπέροχα χέρια της μια αόριστη κίνηση μπροστά από το πρόσωπό της σαν να έδιωχνε κάτι…\n«Κυρία Παξινού, τι είναι αυτό που κάνετε με τα χέρια σας; Γιατί το κάνετε;».\nΜε κοίταξε - αυτή τη φορά η ερώτησή μου της άρεσε.\nΚαι μου είπε: «Σαν μορφινομανής που είμαι, πέφτει ένα πέπλο μπροστά μου και με το χέρι μου το τραβάω πέρα, μακριά...».\nΕίναι απ' τα πράγματα που δεν ξεχνάω ποτέ.\nΠαρά το μέγεθός τους, όμως, είχαν και μικρότητες. Ανθρώπινα πράγματα. Ταπεινά. Σουσούμια όπως όλων των ανθρώπων. Και καλά, και κακά.\nΘυμάμαι την Παξινού. Τη γενναιοδωρία της. Δύσκολοι καιροί. Περιοδεία. Θεσσαλονίκη. Μ' έπαιρνε από το χέρι και με πήγαινε στην αγορά Μοδιάνο και ψωνίζαμε και του πουλιού το γάλα. Αυτή πλήρωνε βέβαια. Γιατί εμείς οι νέοι ηθοποιοί δεν είχαμε να πληρώσουμε ούτε το ξενοδοχείο. Ο Μινωτής πάλι είχε μια πολύ αγαπησιάρικη σχέση με το χρήμα. Το «εκτιμούσε» πολύ. Μου έδινε ένα δίφραγκο να του πάρω «ΤΑ ΝΕΑ» κι όταν γύριζα με την εφημερίδα, άπλωνε το χέρι του και μου 'λεγε: «Το πενηνταράκι μου;». Κάτι αντίστοιχο με τα σημερινά πέντε λεπτά!\nΟι δύο αυτοί άνθρωποι αλληλοσυμπληρώνονταν. Η Κατίνα λάτρευε τον Αλέκο και ο Αλέκος θαύμαζε απεριόριστα την Κατίνα.\nΜαζί μεγαλούργησαν, ίσως κι επειδή δεν είχαν άλλο σκηνοθέτη.\nΟ Μινωτής δεν έκανε διδασκαλία ηθοποιών. Εκανε ανάγνωση του έργου.\n«Κύριε Μινωτή, πείτε μου κάτι. Τι να κάνω για τον ρόλο;».\n«Νένα μου, τα λόγια σου τα ξέρεις;».\n«Κύριε Μινωτή, από την πρώτη μέρα!».\n«Δεν έχεις ανάγκη λοιπόν τίποτε άλλο!».\nΜ' αυτό δεν εννοούσε βέβαια ότι ως καλή ηθοποιός δεν χρειαζόμουν καθοδήγηση, αλλά ότι ο ηθοποιός που έχει δυο δράμια μυαλό και καταλαβαίνει το αίσθημα του έργου δεν χρειάζεται τις οδηγίες του σκηνοθέτη, «τις υποκριτικές». Εκεί σε οδηγεί η σχολή μέσα στα τρία χρόνια ή οφείλει τουλάχιστον.\nΔεν είμαι ειδήμων να κρίνω την προσφορά αυτών των ανθρώπων.\nΑλλά στο αρχαίο δράμα, από το 1965 και μετά, έχω δει όλες τους τις παραστάσεις. Αυτή όμως που έχει μείνει αληθινά χαραγμένη στη μνήμη μου είναι ο «Αγαμέμνων» του Αισχύλου. Μια ΣΥΓΚΛΟΝΙΣΤΙΚΗ παράσταση όχι μόνο από την ηθοποιό Παξινού, αλλά και από τον σκηνοθέτη Μινωτή. Μια ερμηνεία και μια παράσταση με αίμα.\nΤο αίμα που διατρέχει το ήθος και τη διάνοια μιας ολοκληρωμένης προσωπικότητας, ανάγλυφης όχι μόνο για το εκτυφλωτικό φως της, αλλά και για το βαθύ της έρεβος.\nΑυτή η ηθοποιός ήταν για μένα αυτό που λέμε πραγματική δασκάλα. Χωρίς να «ήταν» όταν ήρθε στη σχολή του Εθνικού.\nΜου άνοιξε τον δρόμο να περπατήσω μέσα στο θέατρο με μεγάλη αφοσίωση στη δουλειά μου. Να πιστέψω ότι μπορώ να την κάνω σε άλλη κλίμακα. Τη δική μου. «Τη μικρή μου». Την ανθρώπινη. Οχι προς Θεού στο μέγεθος εκείνης, αλλά διατηρώντας πάντα το δικαίωμα να επιτρέπω στη δική μου ποιότητα να ενυπάρχει ακόμα και στο πιο «ευτελές» είδος του θεάτρου, αν θα μπορούσαμε να πούμε κάτι τέτοιο.\nΦεύγοντας αυτοί οι δύο καλλιτέχνες, έμεινε ένα κενό που δεν αναπληρώνεται ποτέ, όπως συμβαίνει και με άλλους ανθρώπους της τέχνης. Χάνονται και ούτε στο ελάχιστο - για την ώρα - δεν έχουμε την ελπίδα να ξαναγεννηθούν μορφές του μεγέθους τους.\nΙσως να φταίνε οι εποχές, η παιδεία μας, η μιζέρια μας, η ευκολία μας, η έλλειψη πίστης στον εαυτό μας.\nΑπέναντι σε αυτή την πραγματικότητα, καταφεύγω στη μνήμη. Ορεξάτη ακόμη.\nΣτους ανθρώπους που γνώρισα, πίστεψα και θαύμασα.\nΟχι για να πείσω μόνο κάποιον νεότερο να με ακολουθήσει, αλλά γιατί τους έχω μέσα μου.


Ελιές - Φαγητό - αθηνόραμα umami\nΤρίτη, 02 Ιουλίου 1996\nΝοστιμότατες και λατρεμένες. Υπέροχες και γήινες. Διαλέξτε χρώματα και κάνετε το ψυχογαστριμαργικό τεστ της ελιάς. Γευσιγνωσία, γαστρονομικές χρήσεις και λαχταριστές συνταγές, για να δείτε τις ελιές με άλλο μάτι.\nΣύμφωνα με μια γαστρονομική θεωρία, η ανθρωπότητα χωρίζεται σε δύο κόσμους της ξανθής (πράσινης) και της μαύρης (καφετί) ελιάς: Ο πρώτος «κατοικείται» από άτομα με έντονες γευστικές ιδιαιτερότητες, ενώ ο δεύτερος από ανθρώπους πιο προσγειωμένους και πιστούς στις παραδοσιακές γεύσεις. Στο ενδιάμεσο, στην «πράσινη γραμμή», υπάρχει η καλαματιανή ελιά και οι φανατικοί ακόλουθοί της μια τρίτη, ιδιότυπη κατηγορία γαστριμάργων, που αναζητούν τη γευστική πρωτοτυπία, πίσω από το βαθύχρωμο ή λαμπερό βυσσινομενεξεδί κοστούμι της κόρης των Καλαμών, σε φόντο παραδοσιακής μαγειρικής.\nΣτην κατηγορία αυτή εντάσσεται και η συνάδελφος Cathy Horyn, της εφημερίδας Washington Post, η οποία περιγράφει τη γεύση της σαν μια «γουλιά κρασιού, σε θερμοκρασία μαγιάτικου ηλιοβασιλέματος, με τόνους ξινού και φρούτων και μια επίγευση σαρκώδους πληρότητας, καθώς ο αιχμηρός πυρήνας αποχαιρετά το στόμα».\nΚαι όλα αυτά, για ένα έδεσμα που μέχρι τώρα λογίζονταν ταπεινό. Το τελευταίο διάστημα, όμως, βλέπουμε και τον κόσμο της υψηλής γαστρονομίας να συγκινείται από τις χάρες της. Την είδαμε να δίνει χρώμα και γεύση μαζί με ούζο σε μια σάλτσα για παπάκι ή μαζί με λάδι και ζωμό αρνιού να κάνει παρέα στο κρέας.\nΤην απολαύσαμε ακόμη και ως κρούστα πάνω σε φέτες ψαριού. Τώρα δε που τη μεσογειακή κουζίνα την λατρεύει ο υπόλοιπος δυτικός κόσμος, η ελιά αποκτάει περισσή λάμψη, αλλά χωρίς καμιά ένδειξη ματαιοδοξίας.\nΌπως καταλαβαίνετε, το τσιμπολόγημα μιας ελιάς δεν είναι απλή υπόθεση που μπορούμε να προσπεράσουμε αβασάνιστα. Στην Ελλάδα και τον υπόλοιπο κόσμο υπάρχουν εκατοντάδες ποικιλίες, καθεμιά με ιδιαίτερη γεύση και εμφάνιση. Και αυτά που πρέπει να γνωρίζετε, πριν διαλέξετε στρατόπεδο (της πράσινης ή της μαύρης ελιάς), είναι πολλά: Όπως, για παράδειγμα, ότι όλες οι ελιές, ανεξαρτήτως ποικιλίας, έχουν στη νεότητά τους πράσινη επιδερμίδα και κατόπιν «το κοστούμι» τους σκουραίνει (χρυσόξανθο, κόκκινο-μαβί και, τελικά, μαύρο), όσο ωριμάζουν πάνω στο δέντρο. Επίσης, ότι για να γίνει εδώδιμη, πρέπει να απαλλαγεί από τις φυσικές, πικρές ουσίες της όσοι είχαμε την απρονοησία να δοκιμάσουμε τον καρπό του ελαιόδεντρου απευθείας από το δέντρο, θυμόμαστε ακόμη την πικρίλα ...\nΠοια ελιά, πού ...\nΑπό την αρχαιότητα ως τη σύγχρονη εποχή, από την ακριτική Θάσο ως την Προβηγκία και από τη λιτότητα της άλμης ως τη σύνθεση γεύση σκόρδου και κόλιανδρου, η ελιά αλλάζει μορφή, γεύση και χαρακτήρα. Το χρώμα, το μέγεθος, το σχήμα, το βάρος, ο τρόπος ξεπικρίσματος, καθώς και η μέθοδος διατήρησης και συσκευασίας, επηρεάζουν την αντίδραση του ουρανίσκου. Επιπλέον, παρότι οι Έλληνες συνηθίζουμε να τρώμε τις ελιές σκέτες, στις κουζίνες άλλων λαών, ο πολύτιμος καρπός έχει συχνά πρωταγωνιστικό ρόλο στην κατσαρόλα. Οι γείτονές μας της Μεσογείου μαγειρεύουν το δώρο της Αθηνάς με κρέας, λαχανικά ή ζυμαρικά. Ακόμη και οι μακρινοί Κινέζοι, φτιάχνουν τις στεγνές lαm see ελιές τους, με χοιρινά παϊδάκια στον ατμό.\nΜαγειρευτός λαγός ή χηνάκι με ελιές, αν σας πετύχει, είναι ένα πιάτο για ευ ζην ουρανίσκους. Στο μαγείρεμα του κυνηγιού, η πράσινη ελιά - επισημαίνει ο σεφ Γιάννης Γκρυγιωνάκης - δουλεύει κάπως σαν λαχανικό. Δίνει, δηλαδή, στη στιβαρή γεύση του κρεάτος, φρεσκάδα, «δροσιά» και αιχμηρότητα. Αν προτιμήσουμε ελιές μαύρες σημαίνει πως πριμοδοτούμε το συνδυασμό ώριμης πικράδας και γήινης δύναμης λαδιού. Σε μια μακαρονάδα putanesca αναζητούμε ελιές σαρκωμένες, όπως η Alfonso, η Καλαμών ή η Αμφίσης. Στην ελληνική μαγειρική με φρέσκια ντομάτα δένει πολύ όμορφα μια ξαλμυρισμένη θρούμπα. Μαύρες ελιές με την πικράδα και τη σαρκωμένη, ξιδάτη τσαχπινιά τους (π.χ. Καλαμών) είναι ό,τι πρέπει για τη χωριάτικη σαλάτα.\nΕκτός, αν προτιμήσετε τον κρητικό ιδιωματισμό της πράσινης τσακιστής, που θυμάται ο Γιάννης Γκρυγιωνάκης από την πατρίδα του. «Είναι ο συνδυασμός οξύτητας και αλμυράδας που κάνει τη σαλάτα πολύ ορεκτική», επισημαίνει. Να θυμηθείτε, πάντως, ότι Καλαμών και θρούμπες κάνουν θαύματα την ώρα του απεριτίφ. Η διαφανής σιλουέτα μιας πράσινης κοκτέιλ ελιάς μέσα σε ένα διαυγές extrα dry martini, έχει, εκτός της γευστικής, και οπτική μεγαλοπρέπεια. Αλλά, ποιος θα τολμήσει να αρνηθεί ότι τη μεγαλύτερη απόλαυση μιας ελιάς την παίρνουμε όταν την τρώμε με το χέρι;\nΛιαστές, της αλμύρας, του λαδιού και του ξιδιού. Θλαστές, με κουκούτσι ή χωρίς πυρήνα. Γεμιστές με πιπεριά ή αμύγδαλο. Χύμα, σε κονσέρβα ή πλαστική συσκευασία. Ελιές ελληνικές: Καλαμών και Αμφίσης, μεγαρίτικες ή θασίτικες, κολυμπάδες, θρουμπολιές, καλοκαιρίδες και γαϊδουροχονδρολιές της Κέρκυρας. Και ελιές της Εσπερίας: bellα cerignolα της Νότιας Ιταλίας, μαύρες του Λίβανου, οι αγαπημένες nicoise των Γάλλων, μαροκινές και τούρκικες σε λάδι και κινέζικες lαm see. Ελιά, η ποικιλία σου όρια δεν έχει! Είναι, ωστόσο, όλες οι ελιές το ίδιο γευστικές;\nΜε ελληνικό διαβατήριο\nΛείες, μακρόστενες, μεγάλες, πράσινου και ξανθιού χρώματος, σαρκώδεις, με μεγάλο και αιχμηρό πυρήνα, χορταστικές, νόστιμα ξιδάτες.\nΜικρή, στρογγυλή, ξανθιά, γεύση αμυλώδης, ξινούτσικη. Παιχνιδιάρικη ελιά.\nΈντονο πράσινο χρώμα, σφιχτό σάρκωμα, απαγορευτική αλμύρα.\nΚιτρινοπράσινες, μικρές προς το μέτριο μέγεθος, λεμονάτες, όμορφα αλμυρές, πεντανόστιμες.\nΣτρογγυλωπές και φίνες. Στην αρχή νιώθεις γευστική φρεσκάδα (ελαφρά ξινές και πικρές). Κατόπιν, όμως, αφήνουν στον ουρανίσκο μια απρόσμενη, ωραιότατη γεύση αμυγδάλου. Πολύ καλές στο μαγείρεμα.\nΠανέμορφη, με σχήμα αμυγδαλωτό, γυαλιστερή επιδερμίδα σε χρώμα μαύρο με καφετιές ή βυσσινί ανταύγειες. Γεύση αρωματική, που ισορροπεί το αλμυρό, το πικρό και το ξινό, και σάρκα ζουμερή. Προσοχή, όμως, να τις ξαλμυρίσετε με νερό πριν τις φάτε, αλλιώς το αλάτι πνίγει τη νοστιμιά τους. Τις συναντήσαμε σε μεγέθη: μέτριο (πολύ αλμυρές), χονδρές (ευχάριστα αλμυροξιδάτες) και μεγάλες (αιχμηρός πυρήνας, έντονη άλμη).\nΣταφιδιασμένες, κατάμαυρες, αλμυρότατες, με αιχμηρό κουκούτσι. Νόστιμες.\nΣτρογγυλές, μέτριες προς μικρό μέγεθος, καστανόχρωμες, σκληρό περίβλημα, αλμυρές, στεγνές.\nΜενεξεδί χρώμα, στρογγυλές, σαρκώδεις, ξιδάτες.\nΜενεξεδένιο χρώμα, στρογγυλές, σαρκώδεις, αρωματικές, ξιδάτες.\nΚορακόχρωμες, με σκληρό περίβλημα, γλυκές όταν πρωτοδοκιμάζονται, για να καταλήξουν πικρούτσικες στην επίγευση. Περίεργες, ιδανικές για τσίπουρο\nΜε διαβατήριο Ε.Ο.Κ.\nΜεγάλη, πράσινη, Νότιας Ιταλίας. Σαρκώδης, σφιχτή, γλυκιά. Δύσκολη η απομάκρυνση του πυρήνα, όμως, ό,τι καλύτερο για αλοιφή.\nΑνοιχτόχρωμη πράσινη με καφετιές αποχρώσεις. Μεγάλη, πλούσια, αρωματική.\nΠαραθαλάσσια γαλλική, μικρή, μενεξεδένιο χρώμα, έντονη ξινούτσικη γεύση. Μεγάλο κουκούτσι πωλείται με το κοτσανάκι της.\nAlfonso (Ιταλίας ή Ισπανίας)\nΜεγάλη, χρώματος βυσσινί, με απαλή ψίχα και πικρή γεύση που γίνεται συν τω χρόνω ευχάριστη. Ό,τι καλύτερο για πίτσα ή πάστα.\nΗ κλασική ελιά της Ισπανίας, πράσινη, όμορφη γεύση καπνού.\nΗ χαρακτηριστική ελιά της Προβηγγίας (Γαλλία), μαυροπράσινη, στο λάδι, το σκόρδο και τα μυρωδικά της περιοχής. Ό,τι καλύτερο για μαγείρεμα ή tapenade.\n(Τις βρίσκετε, κατά διαστήματα, στα πιο γνωστά «ντελικατέσεν»).\nΜικροκτηματίας του Αγίου Κωνσταντίνου (περιοχή Λόγγου), ο Αριστείδης Μαντζαβίνος, είναι γνώριμη φιγούρα στις Λαϊκές Αγορές των Αθηνών. Απλώνει τον πάγκο του σε επίκαιρο σημείο, πουλάει χύμα τις δικές του, βρώσιμες ελιές, και δίνει χρήσιμες πληροφορίες σε όσους τον ρωτάνε:\n"Από παρα-πάππου (προπάππου) καλλιεργούμε ελαιόδεντρα και φτιάχνουμε και πουλάμε ελιές ... Από την ανθοφορία του δέντρου, μέχρι να μπει η ελιά στο τραπέζι, απαιτείται ένας ολόκληρος χρόνος. Το φθινόπωρο, αρχίζουμε να κόβουμε τις πράσινες ελιές που θα γίνουν θλαστές ή σοδιαστές, δηλαδή, αυτές που ξεπικρίζουν σε διάλυμα καυστικής σόδας. Κατόπιν, αφού πλέον η ελιά ωριμάσει στο δέντρο, αρχίζουμε σιγά-σιγά να τις μαζεύουμε και να τις περνάμε από τον διαλογέα. (Διαλογέας είναι ένα εργαλείο που βγάζει τα νούμερα: χοντρές, μέτριες, ακόμη πιο μέτριες και ψιλές). Ο καρπός μπαίνει σε κάδους 500 κιλών μέχρι 10 τόνων, σε διάλυμα μαγειρικού αλατιού με νερό. Η σαλαμούρα αρχίζει στους 4ο Μπομέ (πυκνότητα αλατιού) και καθώς περνάει ο καιρός ανεβαίνουν τα γράδα, φτάνοντας στη μέση του καλοκαιριού στους 12-14ο Μπομέ. Στο διάστημα αυτό, άλμη και ελιές ανακυκλώνονται για να διατηρηθεί σταθερή η πυκνότητα της σαλαμούρας και η γευστική ομοιομορφία της ελιάς. Στα 12-14 γράδα, βέβαια, οι ελιές είναι αλμυρές. Για να τις ξαλμυρίσουμε, θα τις βάλουμε σε άλλους κάδους, με γλυκά νερά. Μετά από 10-12 μέρες οι ελιές αρχίζουν να γλυκαίνουν. Δοκιμάζουμε και βλέπουμε αν μας αρέσουν. Κάποια στιγμή, αποφασίζουμε πως είναι η ώρα να βγουν στον καταναλωτή. Και από εκεί και έπειτα αρχίζουν οι "μαστοριές" για να έχουμε γλυκές ή αλμυρές ελιές με λάδι ή ξιδάτες, στρογγυλές ή χαρακτές, με σελινάκι ή σκορδάκι, για να γίνουν πιο πικάντικες ... "\nTerrine τυριού με ελιές\nΜακαρόνια με σάλτσα ελιάς\nΤάρτα με μαύρες ελιές και φρέσκα κρεμμυδάκια\nΧοιρινό στον ατμό με (κινέζικες) ελιές\nΚοτόπουλο του Ορβιέτο με ελιές


Η Αννούλα στην κατασκήνωση: ΤΡΕΙΣ ΜΟΝΟ ΜΕΡΕΣ ΜΕΧΡΙ ΤΑ ΧΡΙΣΤΟΥΓΕΝΝΑ!!!!\nsyros2js 21 Δεκεμβρίου 2014 - 2:48 π.μ.\nA, τί ωραία! Πριν κλείσω τον υπολογιστή για να πάω για πεζοπορία, βλέπω ανάρτηση από το Ροδουλίνι μου!\nΈλα, παραδέξου το: Εσύ φωνάζεις πιο δυνατά από τα κορίτσια σου!!!\nΕίμαι τόόόσο σίγουρη γι' αυτό!!!\nΚι εμείς χθες φτιάξαμε μελομακάρονα, και είπα στη μαμά μου "νωρίς δεν είναι? Μέχρι τη Δευτέρα δεν θα υπάρχουν!!!" Βέβαια, εμένα προσωπικά, όλα τα υπόλοιπα χριστουγεννιάτικα εδέσματα δε με συγκινούν καθόλου! Τα μελομακάρονά μας όμως.... τα λατρεύω!\nΡοδούλα Σερδάρη 21 Δεκεμβρίου 2014 - 3:54 π.μ.\nχαχαχααααα Γιάννα μου, τώρα πια, μπορούν και συνομοτούν οι κυρίες, και μας παίρνουν δώρα χωρίς να το πάρουμε χαμπάρι, και τα βρίσκουμε μπροστά στο τζάκι, μαζί με εκείνα που τους βάζουμε εμείς χαχαχαααα\nΕκεί να δεις χαρές!!!\nΠρέπει να δοκιμάσεις το Χριστουγεννιάτικό μου κείκ εσύ!!!\nΘέλω κι εγώ να έρθω για πεζοπορία!!!!! Στη Σύρο!!!! Εμείς πάμε εδώ στην περιοχή μας. Καλά είναι κι εδώ, αλλά σίγουρα όχι σαν εσάς εκεί.\nΔηλαδή πας να κάψεις, για να φας μελομακάρονα; ε; :)\nΚαι σ' ευχαριστώ που είσαι πάντα δίπλα μου!!\nskouliki 21 Δεκεμβρίου 2014 - 8:19 μ.μ.\nΡοδούλα Σερδάρη 22 Δεκεμβρίου 2014 - 11:03 π.μ.\nΣ' ευχαριστώ πολύ ηλ. μου φιλη!!\nΚι εσύ, να περάσει ςόμορφες γιορτινές μέρες με τους αγαπημένους σου!!!


HomTom C1: Τιμή, χαρακτηριστικά και πού να αγοράσετε\n27 Oct 2021 3:23:51\nΤιμή και χαρακτηριστικά για HomTom C1\nΤεχνικό δελτίο του HomTom C1\nΗ εύρεση της καλύτερης τιμής για το HomTom C1 δεν είναι εύκολη δουλειά. Εδώ θα βρεις πού να αγοράσεις το HomTom C1 στην καλύτερη τιμή. Ψάχνουμε συνεχώς τις τιμές σε περισσότερα από 100 καταστήματα για να μπορείς να βρεις το αξιόπιστο κατάστημα με την καλύτερη τιμή.\nΤιμές HomTom C1\nHomTom C1 • Global · 1GB · 16GB\nΣχεδιασμός και Υλικά του HomTom C1\nΙσχύς και Υλικό του HomTom C1\nΚάμερα του HomTom C1\nΣυνδεσιμότητα του HomTom C1\nΜπαταρία του HomTom C1\nΛογισμικό του HomTom C1\nΚριτικές χρηστών του HomTom C1\nΘέλεις να πεις την άποψή σου για το HomTom C1;\nΓια την τιμή είναι εξαιρετική\nΕίναι το φθηνότερο κινητό που υπάρχει με καλή οθόνη, καλό ήχο και καλή ποιότητα. Αξίζει\nΤίποτα για αυτήν την τιμή\nΠροβολή όλων των απόψεων για τη συσκευή HomTom C1\nΣυχνές ερωτήσεις σχετικά με το HomTom C1.\nΠοια είναι τα χαρακτηριστικά του HomTom C1;\nΑυτά είναι τα κύρια χαρακτηριστικά και προδιαγραφές του HomTom C1:\nΠοια είναι η τιμή του HomTom C1;\nΔεν υπάρχουν διαθέσιμες τιμές για το HomTom C1 στη χώρα Ελλάδα.\nΠόσο διαρκεί η μπαταρία του HomTom C1;\nΗ μπαταρία του HomTom C1 έχει χωρητικότητα 3000 mAh.\nΣε ποια χρώματα είναι διαθέσιμο το HomTom C1;\nΤο HomTom C1 είναι διαθέσιμο σε 3 χρώματα: Black, Blue και Champagne.\nΠότε ήταν η ημερομηνία κυκλοφορίας του HomTom C1;\nΤο HomTom C1 παρουσιάστηκε την Τετάρτη, 12 Σεπτεμβρίου 2018.\nHomTom C1Global · 1GB · 16GB


Μιχάλης Καυγαλάκης: «Ξεκίνησε η διαγράμμιση στις διαβάσεις πεζών\n26 Μαρτίου 2019 13:20:54\nΣτα μέσα Μαρτίου ξεκίνησε η διαγράμμιση στις διαβάσεις πεζών στο οδικό δίκτυο της Δημοτικής Ενότητας Νέας Ερυθραίας, υπό την καθοδήγηση του αρμόδιου αντιδημάρχου Μιχάλη Καυγαλάκη και του μηχανικού Γιώργου Δορμούση. Σύμφωνα με τη σχετική ενημέρωση του αντιδημάρχου Μιχάλη Καυγαλάκη οι διαγραμμίσεις γίνονται σε δρόμους όπου δεν υπήρχαν.\n«Οι εργασίες πραγματοποιούνται στο πλαίσιο υλοποίησης των τεχνικών μελετών της Τεχνικής Υπηρεσίας του Δήμου Κηφισιάς , με σκοπό την ασφαλή μετακίνηση των πεζών αλλά κυρίως των μαθητών. Για τον λόγο αυτό έχει δοθεί έμφαση στις διαδρομές που ακολουθούνται από τα παιδιά κατά την προσέλευση αλλά και την αποχώρησή τους από το σχολείο. Ποτέ καμία διοίκηση δεν είχε ασχοληθεί ώστε να υπάρχουν τόσες διαγραμμίσεις όσες χρειάζονται για την ασφαλή μετακίνηση τους. Ταυτόχρονα διαγραμμίζονται και οι μεγάλοι συλλεκτήριοι κόμβοι του βασικού οδικού μας δικτύου, των οποίων την ευθύνη συντήρησης έχει ο Δήμος, ενώ έχει ζητηθεί από τους αρμόδιους φορείς η δυνατότητα συντήρησης από τον Δήμο και των υπολοίπων διαβάσεων που βρίσκονται στις κύριες αρτηρίες» τόνισε ο αντιδήμαρχος Μιχάλης Καυγαλάκης.\nΣύμφωνα με τη σχετική ενημέρωση με υπόδειξη του αντιδημάρχου έχουν πραγματοποιηθεί έως σήμερα:\n-Τρεις διαβάσεις πεζών επί της οδού Ι.Δρυμπέτη έμπροσθεν του 1ου Δημοτικού Σχολείου και Γυμνασίου.\n-Δύο διαβάσεις πεζών επί της οδού Καρασταμάτη για τη διέλευση των μαθητών.\n-Μία διάβαση πεζών επί της οδού Κερκύρας.\n-Δύο διαβάσεις επί της οδού Περγάμου για τη διέλευση των μαθητών του 2ου & 3ου Δημοτικού Σχολείου.\n-Δύο διαβάσεις πεζών επί της οδού Σπετσών στις εισόδους του 2ου & 3ου Δημοτικού Σχολείου.\n-Δύο διαβάσεις πεζών επί της οδού Σεβδικίου.\n-Μία διάβαση επί της οδού Μεσολογγίου στην είσοδο του 2ου & 3ου Δημοτικού Σχολείου.\n-Μία διάβαση πεζών επί της οδού Σκουφά στην είσοδο του 2ου & 3ου Νηπιαγωγείου.\n-Δύο διαβάσεις επί της οδού Εθνικής Αντιστάσεως πλησίον των στάσεων ΟΑΣΑ.\n-Όλες οι διαβάσεις πεζών στους φωτεινούς σηματοδότες της οδού Αγ. Σαράντα.\n-Οι διαβάσεις πεζών επί της οδού Ν.Πλαστήρα στον κόμβο με την λεωφόρο Ελ. Βενιζέλου .\n-Οι διαβάσεις πεζών επί της οδού Κ. Βάρναλη στον κόμβο με την λεωφόρο Ελ. Βενιζέλου.\n-Μία διάβαση πεζών επί της οδού Παπαφλέσσα στη διασταύρωση με την οδό Γ. Παπανδρέου.\n-Δύο διαβάσεις πεζών επί της Χαλκηδόνος για τα σχολεία και τον βρεφονηπιακό σταθμό.\n-Μία διάβαση πεζών επί της Παπάγου στη διασταύρωση με την λεωφόρο Ελ. Βενιζέλου.\nΟ αντιδήμαρχος της Δημοτικής Ενότητας Νέας Ερυθραίας ολοκλήρωσε την ενημέρωσή του προσθέτοντας: «Στο αμέσως επόμενο χρονικό διάστημα θα πραγματοποιηθούν και διαγραμμίσεις λωρίδων κυκλοφορίας, ενώ η κατασκευή των διαβάσεων θα ολοκληρωθεί με την προμήθεια και εγκατάσταση των απαραίτητων πινακίδων σήμανσης. Όλες οι εργασίες γίνονται τις νυχτερινές ώρες προς αποφυγή κυκλοφοριακού φόρτου, λαμβάνοντας όλες τις νόμιμες αδειοδοτήσεις και όλα τα μέτρα ασφαλείας που απαιτούνται. Θέλω να ευχαριστήσω ιδιαίτερα τον μηχανικό της Τ. Υ. της Δημοτικής Ενότητας Νέας Ερυθραίας Γιώργο Δορμούση που βρίσκεται συνέχεια δίπλα στην ανάδοχο εταιρεία (εργολάβο) παρακολουθώντας με συνέπεια, ευθύνη και αποτελεσματικότητα τις ανάλογες εργασίες».\nTags: ΔιαγραμμίσειςΈργοΜιχάλης ΚαυγαλάκηςΝέα Ερυθραία\nΜήνυμα της προέδρου της Άννας Ασπραδάκη για την 25η Μαρτίου


Χιονισμένα θα είναι τα φετινά Χριστούγεννα - Zoome Omorfa\nHome / Zούμε Όμορφα / Χιονισμένα θα είναι τα φετινά Χριστούγεννα\nΌλοι αναρωτιόμαστε τι καιρό θα κάνει τα Χριστούγεννα σε όλες τις περιοχές της Ελλάδας για να ενημερωθούμε όμως.\nΘερμοκρασία: από 11 έως 17 βαθμούς Κελσίου. Στα βόρεια 3 με 4 βαθμούς χαμηλότερo.\nΑυτη είναι η πρόγνωση καιρού για τα Χριστουγέννα.\nDIMITRELI EKPOMPH EXTRA KANALIA MARIADHMHTRELLH Sianis tips ZOH Zoome όμορφα ΑΜΑΞΙ Γιορτές γονείς γυναίκες διάθεση διακοπές διασκέδαση έθιμα ΕΚΠΟΜΠΗ ελλαδα ΖΟΥΜΕ ΖΟΥΜΕ ΟΜΟΡΦΑ ΜΑΡΙΑ ΔΗΜΗΤΡΕΛΛΗ όμορφα προτάσεις συνταγή Χριστούγεννα\t2017-12-21\nTags DIMITRELI EKPOMPH EXTRA KANALIA MARIADHMHTRELLH Sianis tips ZOH Zoome όμορφα ΑΜΑΞΙ Γιορτές γονείς γυναίκες διάθεση διακοπές διασκέδαση έθιμα ΕΚΠΟΜΠΗ ελλαδα ΖΟΥΜΕ ΖΟΥΜΕ ΟΜΟΡΦΑ ΜΑΡΙΑ ΔΗΜΗΤΡΕΛΛΗ όμορφα προτάσεις συνταγή Χριστούγεννα\nPrevious Ιδεές για Χριστουγεννιάτικο δώρο για το έτερον ήμισυ


GREEK-ACTIVITY: ΑΠΕΛΕΥΘΕΡΩΣΕΙΣ ΑΠΟ ΚΕΝΤΡΑ ΚΡΑΤΗΣΗΣ ΚΑΙ ΚΡΑΤΗΤΗΡΙΑ ΤΗΣ ΑΜ-Θ Ελεύθεροι 700 μετανάστες σε Έβρο, Ξάνθη και Παρανέστι .. Η ΑΘΗΝΑ ΤΟΥΣ ΠΕΡΙΜΕΝΕΙ ΜΕ ΑΝΟΙΧΤΕΣ ΑΓΚΑΛΕΣ\nΑΠΕΛΕΥΘΕΡΩΣΕΙΣ ΑΠΟ ΚΕΝΤΡΑ ΚΡΑΤΗΣΗΣ ΚΑΙ ΚΡΑΤΗΤΗΡΙΑ ΤΗΣ ΑΜ-Θ Ελεύθεροι 700 μετανάστες σε Έβρο, Ξάνθη και Παρανέστι .. Η ΑΘΗΝΑ ΤΟΥΣ ΠΕΡΙΜΕΝΕΙ ΜΕ ΑΝΟΙΧΤΕΣ ΑΓΚΑΛΕΣ\nΤι έχει να γίνει σε λίγες ώρες στους δρόμους της Αθήνας; Ο Θεός να βάλει το χέρι του!\nΟ περιφερειάρχης Γιώργος Παυλίδης δήλωσε πως είχε επικοινωνία με τον αναπληρωτή υπουργό Προστασίας Γιάννη Πανούση τον οποίο γνωρίζει προσωπικά, «τον πιστεύω και τον εμπιστεύομαι», ωστόσο εξέφρασε την ανησυχία του για το μεταναστευτικό Το κέντρο κράτησης της Κομοτηνής που λειτούργησε στη σχολή αστυφυλάκων έκλεισε πριν από μερικούς μήνες, ωστόσο ανοικτό παραμένει αυτό της\nΞάνθης στις εγκαταστάσεις της σχολής αστυφυλάκων. Παράλληλα κέντρα κράτησης λειτουργούν στο νομό Έβρο, ενώ το μεγαλύτερο για την περιφέρεια μας βρίσκεται στο Παρανέστι της Δράμας. Από αυτά τα κέντρα αφέθηκαν ελεύθεροι 700 λαθρομετανάστες, σύμφωνα με όσα έκανε γνωστά ο περιφερειάρχης ΑΜΘ Γιώργος Παυλίδης ενημερώνοντας το περιφερειακό συμβούλιο για τις τελευταίες εξελίξεις. Υπενθυμίζεται ότι στα τέλη Φεβρουαρίου τις προτεραιότητες του υπουργείου Εσωτερικών και Διοικητικής Ανασυγκρότησης στα ζητήματα της μεταναστευτικής πολιτικής έθεσε σε συνέντευξη Τύπου η αρμόδια αναπληρώτρια υπουργός Τασία Χριστοδουλοπούλου. Ως πρώτη προέταξε να υπάρξει αυξημένη προστασία για τα ανήλικα, ασυνόδευτα παιδιά, με στέγασή τους σε υπάρχουσες δομές αλλά και τη δημιουργία νέων. Εν συνεχεία εξήγγειλε νέα πολιτική, ώστε να μην υπάρχουν κέντρα κράτησης και επ' αόριστον παραμονή μεταναστών που έχουν ζητήσει άσυλο ή ευαίσθητων ομάδων μεταναστών. Ακολούθως αναφέρθηκε στη δημιουργία ανοιχτών δομών φιλοξενίας, ενώ μίλησε και για νομοθεσία που να αίρει το θεσμικό κενό για τα παιδιά δεύτερης γενιάς και κατάρτιση νόμου για την ιθαγένεια. Ανέφερε και ορισμένους αριθμούς σε σχέση με τα κέντρα κράτησης. Σημείωσε ότι ήδη έχουν αφεθεί ελεύθεροι μετανάστες, κυρίως όσοι έχουν υποβάλει αίτηση ασύλου και ανήλικα παιδιά. Ελεύθεροι έμειναν: 110 κρατούμενοι από το Κέντρο Κράτησης Αμυγδαλέζας στην Αττική, 15 από το Κέντρο Κράτησης στην Ξάνθη, 41 από το Παρανέστι, 17 από το φυλάκιο Έβρου, 28 από το Φυλάκιο Κορίνθου, τέσσερις γυναίκες από το αεροδρόμιο «Ελ. Βενιζέλος». Επίσης ελευθερώθηκαν 27 ανήλικα, ασυνόδευτα παιδιά έχουν μεταφερθεί σε μονάδες φιλοξενίας με κενές θέσεις στον Βόλο. Αφορμή για την ενημέρωση του Γιώργου Παυλίδη, αποτέλεσε το αλαλούμ που προκλήθηκε το βράδυ της Τρίτης με την εντολή που δόθηκε για μη σύλληψη των λαθρομεταναστών. Ο αναπληρωτής υπουργός Προστασίας του Πολίτη Γιάννης Πανούσης διέψευσε ότι η εντολή προήλθε από τον ίδιο, την ανακάλεσε και, μετά τις αντιδράσεις, ζήτησε παραιτήσεις υπηρεσιακών παραγόντων οι οποίοι υπέγραψαν αυτή την εντολή και την απέστειλαν στα αστυνομικά τμήματα. Ο περιφερειάρχης δήλωσε πως είχε επικοινωνία με τον αναπληρωτή υπουργό Προστασίας τον οποίο γνωρίζει προσωπικά, «τον πιστεύω και τον εμπιστεύομαι», είπε χαρακτηριστικά, ωστόσο εξέφρασε την ανησυχία του για το μεταναστευτικό. «Μέχρι τώρα έχουν αφεθεί 700 λαθρομετανάστες από τα κέντρα κράτησης της περιοχής μας, ταυτόχρονα κυκλοφορούν έγγραφα, και από την άλλη διαψεύδονται και ανακαλούνται. Είναι θέμα πολύ υψηλού ρίσκου για να έχουν μία διαχείριση αυτής της μορφής, πρέπει η διαχείριση να είναι απόλυτα υπεύθυνη», ανέφερε. Ο κ. Παυλίδης τόνισε πως έγινε αποδέκτης εντονότατης ανησυχίας από πάρα πολλούς πολίτες της περιφέρειας για το θέμα, «έχω μία εικόνα και μία πληροφόρηση που λέει ότι σε λίγο θα μπαίνουν μέσα(σ.σ. οι λαθρομετανάστες) θα καταγράφουν τα στοιχεία και σε έναν μήνα θα τους δίνουν προθεσμία να φύγουν. Η διέλευση όμως, η παραμονή σε ορισμένα σημεία, η ανωνυμία για πάρα πολλούς είναι σημαντικά ζητήματα». Ο κ. Παυλίδης επεσήμανε τις άθλιες συνθήκες διαβίωσης που επικρατούν σε κέντρα κράτησης, ενώ μίλησε και για τις ανησυχίες των τοπικών κοινωνιών. «Οι αναφορές μου αυτές που έχουν να κάνουν με την προστασία της κοινωνίας, έχουν τη διάσταση την ανθρωπιστική και για εκείνους που έχουν ανάγκη. Ο φόβος να πάει κάποιος στο χωράφι, η ανησυχία του να κοιτάζει γύρω, η γιαγιά η οποία βάζει κάγκελα στο σπίτι θα πρέπει να εκλείψουν και αυτή είναι συνταγματική υποχρέωση της πολιτείας μας», τόνισε. Κατά την συνομιλία του με τον κ. Πανούση ο περιφερειάρχης έθεσε όλα τα παραπάνω ζητήματα, και παράλληλα ζήτησε την επαναλειτουργία των σχολών της αστυνομίας στη Θράκη.\nστις 1:31:00 μ.μ. Ετικέτες ΛΑΘΡΟΜΕΤΑΝΑΣΤΕΣ


Από το «παράθυρο» επανέρχεται η κυριαρχία των επιχειρησιακών συμβάσεων - Νέα συμπίεση μισθών\nΕργασία Από το «παράθυρο» επανέρχεται η κυριαρχία των επιχειρησιακών συμβάσεων – Νέα συμπίεση...\nΑπό το «παράθυρο» επανέρχεται η κυριαρχία των επιχειρησιακών συμβάσεων – Νέα συμπίεση μισθών\nΤην απόλυτη ανατροπή στην αγορά εργασίας πετυχαίνει το αρμόδιο υπουργείο, επαναφέροντας την πρωτοκαθεδρία των επιχειρησιακών συμβάσεων, βάζοντας και πάλι στο περιθώριο τις κλαδικές.\nΠώς θα επιτευχθεί αυτό; Σύμφωνα με έγκυρες πληροφορίες του asfalistiko.gr αναμένεται να ενσωματωθεί διάταξη στον επικείμενο αναπτυξιακό νόμο, που θα δίνει στις επιχειρήσεις το δικαίωμα της εξαίρεσης από την εφαρμογή των κλαδικών συμβάσεων.\nΟυσιαστικά, θα θεσμοθετηθεί το μοντέλο της «ρήτρας εξαίρεσης» από τις κλαδικές συμβάσεις. Πρόκειται για ένα μέτρο που θα εφαρμόζεται μόνο από εκείνες τις επιχειρήσεις που αντιμετωπίζουν πρόβλημα βιωσιμότητας. Μόνο σε αυτές τις περιπτώσεις θα μπορούν οι επιχειρήσεις να μην δεσμεύονται από την κλαδική σύμβαση και να… ξεγλιστρούν υπογράφοντας επιχειρησιακή.\nΜε τον τρόπο αυτό οι επιχειρήσεις πετυχαίνουν να μειώσουν τη λειτουργική τους δαπάνη, αφού μειώνουν τους μισθούς. Συνήθως στις κλαδικές συμβάσεις έχουν συμφωνηθεί αποδοχές 15% – 20% υψηλότερες από ό,τι στις επιχειρησιακές. Άρα, αυτόματα το συγκεκριμένο μέτρο που δίνει το δικαίωμα στην επιχείρηση να καταστρατηγεί μια κλαδική σύμβαση, θα επιφέρει μείωση στις αποδοχές των εργαζομένων.\nΟ στόχος που θα ληφθεί το εν λόγω μέτρο είναι για να αποφευχθεί να υπάρξουν επιχειρήσεις που, λόγω αδυναμίας να καλύψουν τις προϋποθέσεις που ορίζουν οι κλαδικές συμβάσεις, θα κινδυνεύσουν με αναστολή λειτουργίας. Ακόμα και έτσι όμως, η κυβέρνηση της ΝΔ είχε δεσμευτεί προεκλογικά για τη λήψη μέτρων που θα ελαφρύνουν το μη μισθολογικό κόστος από τις επιχειρήσεις.\nΜε τη συγκεκριμένη πρωτοβουλία γίνεται ακριβώς το αντίθετο, δηλαδή, παρέχεται το δικαίωμα για να υπάρξει μείωση μόνο στο μισθολογικό κόστος, δηλαδή, μόνο στους μισθούς και όχι στις εισφορές…\nΓια να είναι καλυμμένο, πάντως, το υπουργείο Εργασίας, αναμένεται να προσθέσει διάταξη, που θα ορίζει ότι η επιχείρηση που θα κάνει χρήση της ρήτρας εξαίρεσης, θα δεσμεύεται με ανάλογη ρήτρα «διατήρησης της απασχόλησης». Στην ουσία, όποιες επιχειρήσεις θέλουν να εξαιρεθούν από την χρήση μιας κλαδικής σύμβασης, θα πρέπει να δεσμευτούν ότι δεν θα πραγματοποιήσουν απολύσεις.\nΗ διάταξη θα παρέχει το δικαίωμα και στους κοινωνικούς εταίρους να παρεμβαίνουν στη διαδικασία. Θα μπορεί δηλαδή, υπό προϋποθέσεις, ένας εργοδοτικός συνδικαλιστικός φορέας, να καλύψει το σύνολο των επιχειρήσεων στον κλάδο του και να ζητήσει ρήτρα εξαίρεσής τους από την κλαδική σύμβαση. Προϋπόθεση είναι να πρόκειται για επιχειρήσεις που έχουν δημιουργηθεί από νέους έως 25 ετών, ή να πρόκειται για επιχειρήσεις που δραστηριοποιούνται στον τομέα της Κοινωνικής Οικονομίας. Επίσης, οι κοινωνικοί εταίροι θα μπορούν να παρέμβουν και υπέρ των επιχειρήσεων που έχουν έδρα τους σε περιφέρειες της χώρας, όπου η ανεργία υπερβαίνει το πανελλαδικό επίπεδο.\nΕΠΙΧΕΙΡΗΣΙΑΚΗ ΣΥΜΒΑΣΗ ΕΡΓΑΣΙΑΣ\nΠροηγούμενο άρθροΣαρωτικοί έλεγχοι για «μαύρη» εργασία – Ποιες περιοχές είναι στο στόχαστρο\nΕπόμενο άρθροΗ Ελλάδα δεν έχει επιδημία ιλαράς εν ενεργεία, λέει η Εθνική Επιτροπή Εμβολιασμών


Καλλικράτης Χανιά: ΓΙΑ ΑΚΟΜΗ ΜΙΑ ΧΡΟΝΙΑ -Εφιάλτης οι πνιγμοί στα Χανιά\nΓΙΑ ΑΚΟΜΗ ΜΙΑ ΧΡΟΝΙΑ -Εφιάλτης οι πνιγμοί στα Χανιά\nΤην προσοχή των λουομένων για τήρηση των κανόνων ασφαλούς κολύμβησης εφιστούν οι ναυαγοσώστες του Νομού Χανίων καθώς από την αρχή του Ιουνίου μέχρι σήμερα έχουν σημειωθεί δύο πνιγμοί, ενώ έχουν κληθεί να επέμβουν σε περισσότερα από πενήντα περιστατικά διάσωσης, αλλά και σε πενήντα ακόμη περιστατικά εκτός ναυαγοσωστικού ωραρίου (δηλαδή πριν τις 10.30 το πρωί και μετά τις 5.30 το απόγευμα).\nΤην ίδια ώρα, παροπλισμένα από τον Μάρτιο του 2011 παραμένουν τα φουσκωτά σκάφη της Εθελοντικής Ναυαγοσωστικής Μονάδας Χανίων (ΕΝΑΜΟΧ), που θα μπορούσαν να προσφέρουν σημαντική βοήθεια.\nΟ υπεύθυνος ναυαγοσωστών για τις παραλίες του Δήμου Χανίων, κ. Παύλος Λυτινάκης, επεσήμανε ότι απαιτείται ιδιαίτερη προσοχή καθώς από τις αρχές του μήνα μέχρι στιγμής στις οργανωμένες παραλίες στα όρια του Δήμου και κατά τη διάρκεια του ωραρίου ναυαγοσωστών έγιναν 33 περιστατικά διάσωσης, στα οποία χρειάστηκε να επέμβουν ναυαγοσώστες που βρίσκονται στους είκοσι ναυαγοσωστικούς πύργους του Δήμου Χανίων.\nΤα περισσότερα περιστατικά, σύμφωνα με τον κ. Λυτινάκη, έχουν σημειωθεί στον Σταλό, στην Αγία Μαρίνα, στη Χρυσή Ακτή και στο Ακρωτήρι λόγω των ισχυρών θαλάσσιων ρευμάτων στις συγκεκριμένες περιοχές, αλλά και επειδή οι λουόμενοι δεν τηρούν τους κανόνες ασφαλούς κολύμβησης. Συνολικά υπάρχουν είκοσι ναυαγοσωστικοί πύργοι σε οργανωμένες παραλίες του Δήμου Χανίων, ενώ σε Σταλό και Αγία Μαρίνα, σε ορισμένους πύργους, βρίσκονται από δύο ναυαγοσώστες.\nΠΛΑΤΑΝΙΑΣ - ΚΙΣΑΜΟΣ - ΠΑΛΑΙΟΧΩΡΑ\nΑπό την πλευρά του ο υπεύθυνος ναυαγοσωστών για τις παραλίες του Δήμου Πλατανιά, στην Κίσαμο και Παλαιόχωρα, κ. Αρτέμης Χελιουδάκης, τόνισε ότι μέχρι στιγμής έχουν επέμβει σε περίπου 15 περιστατικά.\nΑκόμη υπήρξε ένας πνιγμός από καρδιακό επεισόδιο σε παραλία στο Γεράνι, πριν από είκοσι ημέρες, ενώ πρόσφατα τη ζωή του έχασε ένας 16χρονος από την Κίσαμο, ο οποίος πνίγηκε, όταν κολυμπούσε σε μια παραλία αφύλακτη από ναυαγοσώστη.\nΟ ίδιος υπογράμμισε ότι απαιτείται η ύπαρξη ναυαγοσωστών και μετά τη λήξη του ναυαγοσωστικού ωραρίου από τις 5.30 το απόγευμα καθώς όπως επεσήμανε «πέραν του συγκεκριμένου ωραρίου έχουμε κληθεί πάρα πολλές φορές να επέμβουμε, σε περισσότερα από πενήντα περιστατικά, με τζετ σκι και φουσκωτά. Το ωράριο των ναυαγοσωστών δεν πρέπει να σταματά στις 5.30, αλλά να συνεχίζεται μέχρι να 'πέσει' ο ήλιος. Πάρα πολλές φορές παρατηρούμε ότι είναι 7.30 το απόγευμα και η παραλία είναι γεμάτη από κόσμο».\nΑπό την πλευρά του ο αντιπεριφερειάρχης Χανίων, κ. Απόστολος Βουλγαράκης, απαντώντας σε σχετική ερώτηση των 'Χ.Ν.', τόνισε ότι δεν υπάρχει δυνατότητα χρηματοδότησης αυτών των εθελοντικών οργανώσεων, διότι δεν δικαιολογούνται γι’ αυτούς τους σκοπούς χρηματικά ποσά από την Υπηρεσία που ελέγχει τα έξοδα κάθε Περιφερειακής Ενότητας.\nΕτσι σε περιπτώσεις έκτακτης ανάγκης, εάν και εφόσον ζητηθεί η συμβολή της Εθελοντικής Ναυαγοσωστικής Μονάδας Χανίων με φουσκωτό σκάφος, οι εθελοντές θα πρέπει να πληρώσουν τα καύσιμα από την τσέπη τους!\nΤη χρησιμότητα της λειτουργίας των φουσκωτών σκαφών της Εθελοντικής Ναυαγοσωστικής Μονάδας Χανίων (ΕΝΑΜΟΧ) επεσήμαναν τόσο ο υπεύθυνος ναυαγοσωστών του Δήμου Χανίων, κ. Παύλος Λυτινάκης, όσο και ο υπεύθυνος ναυαγοσωστών για τις παραλίες σε Πλατανιά, Κισάμου και Παλιόχωρας, κ. Αρτέμης Χελιουδάκης.\nΟ κ. Λυτινάκης χαρακτήρισε αναγκαία τη βοήθεια των εθελοντών ναυαγοσωστών της ΕΝΑΜΟΧ. «Σε περίπτωση που εμείς ειδοποιηθούμε εκτός ναυαγοσωστικού ωραρίου και δεν γνωρίζουμε αν θα μπορούμε να ανταποκριθούμε, λόγω κούρασης του προσωπικού ή βλάβης των δικών μας σκαφών, η συνδρομή των εθελοντικών σκαφών της ΕΝΑΜΟΧ είναι αναγκαία», τόνισε.\nΑπό την πλευρά του ο κ. Χελιουδάκης επεσήμανε πως: «Εθελοντικά μόνο μπορούμε να ελπίζουμε σε βοήθεια, διότι αν περιμένουμε το κράτος, δεν λειτουργεί τίποτα. Αν γίνει ένα σοβαρό πολυάριθμο θαλάσσιο ατύχημα, τι να κάνει ένας ναυαγοσώστης από μόνος του; Η βοήθεια των εθελοντών ναυαγοσωστών της ΕΝΑΜΟΧ είναι πολύτιμη. Εχουν εξοπλισμό, δυναμικό και θέληση για να βοηθήσουν. Ομως τι να κάνουν από τη στιγμή που δεν έχουν χρήματα για καύσιμα, τα σκάφη δεν έχουν κάνει σέρβις ή δεν έχουν κλειδιά για να βάλουν εμπρός;».\nΕν τω μεταξύ, παροπλισμένα από τον Μάρτιο του 2011 παραμένουν τα φουσκωτά σκάφη της Εθελοντικής Ναυαγοσωστικής Μονάδας Χανίων (ΕΝΑΜΟΧ), που θα μπορούσαν σε περιπτώσεις περιστατικών πνιγμών να προσφέρουν σημαντική βοήθεια.\nΣύμφωνα με τον κ. Κώστα Νικολαντωνάκη, υπαρχηγό της Εθελοντικής Ναυαγοσωστικής Μονάδας του Ναυτικού Ομίλου Χανίων, που συνεργάζεται με τα ΠΣΕΑ της Περιφερειακής Ενότητας Χανίων, στα αιτήματα για συντήρηση, αλλά και χρηματοδότηση, των φουσκωτών σκαφών της ΕΝΑΜΟΧ, η οποία προσφέρει εθελοντικό εργο όποτε ζητηθεί, η Περιφερειακή Ενότητα κωφεύει χαρακτηριστικά.\nΤην ίδια ώρα, με στόχο να αποφευχθούν τα ατυχήματα στη θάλασσα και οι πνιγμοί σε κολυμβητικές πισίνες, που ανέρχονται σε δεκάδες κάθε χρόνο, η Εθελοντική Ναυαγοσωστική Μονάδα του Ναυτικού Ομίλου Χανίων πραγματοποιεί εθελοντικές περιπολίες, αλλά και σεμινάρια, όπως 'Πρόληψη ατυχημάτων σε θάλασσα και πισίνα'.\nΣτο πλαίσιο αυτό την επόμενη εβδομάδα ναυαγοσώστες της ΕΝΑΜΟΧ θα μιλήσουν σε παιδιά που συμμετέχουν στο πρόγραμμα του Δ.Ο.ΚΟΙ.Π.Π. του Δήμου Χανίων, στα Παχιανά, στον Αγιο Ιωάννη, στα Λενταριανά, στο ολοήμερο σχολείο δημιουργικής απασχόλησης του Ναυτικού Ομίλου Χανίων με θεωρητικά και πρακτικά μαθήματα στην πισίνα.\nΠαράλληλα, η Εθελοντική Ναυαγοσωστική Μονάδα Χανίων συμβουλεύει τους λουομένους κάθε ηλικίας, γονείς και παιδιά, να γνωρίζουν τους βασικούς κανόνες αυτοβοήθειας για δύσκολες καταστάσεις, τονίζοντας ότι:\n• Αν δεν γνωρίζεις καλό μπάνιο μην μπαίνεις στα βαθιά, αλλά μείνε εκεί που πατώνεις.\n• Κάνε βουτιά μόνο όταν το νερό είναι αρκετά βαθύ και χωρίς εμπόδια στον βυθό.\n• Δεν κολυμπάμε με εντελώς άδειο ή γεμάτο στομάχι.\n• Δεν κολυμπάμε σε περιοχή που ψαρεύουν ή υπάρχουν δίχτυα και παραγάδια.\n• Δεν κολυμπάμε κατά τη διάρκεια έντονων ανέμων και καιρικών φαινομένων γιατί είναι επικίνδυνο για τη ζωή μας.\n• Να αποφεύγουμε την εντατική ηλιοθεραπεία, να φοράμε ανοιχτόχρωμα ρούχα, αντιηλιακό και καπέλο για τον ήλιο.\n• Να μην υπερτιμάμε τις δυνατότητές μας και να μην απομακρυνόμαστε πάνω από 200 μέτρα από την ακτή.\n• Προσοχή στα θαλάσσια σπορ και δραστηριότητες και να τηρούμε όλους τους κανόνες ασφαλείας.\n• Καλούμε σε βοήθεια όταν βρισκόμαστε σε κίνδυνο ή όταν κουραστούμε.\n• Προσέχουμε τα σκάφη που υπάρχουν κοντά στην ακτή.\n• Οσοι ασχολούνται με την κατάδυση ή το ψαροντούφεκο πρέπει να τηρούν τους κανόνες ασφαλείας, να μην είναι μόνοι τους, αλλά σε ζευγάρια και να τηρούν τους κανονισμούς του κεντρικού Λιμεναρχείου.\n• Οι λουόμενοι να υπακούν στις υποδείξεις του ναυαγοσώστη και να συνεργάζονται με το Λιμεναρχείο της περιοχής.\n• Οταν κάνουμε μπάνιο σεβόμαστε τους άλλους, ιδιαίτερα τα μικρά παιδιά, τους ηλικιωμένους και τα ΑΜΕΑ.\nΜάλιστα, η ΕΝΑΜΟΧ επισημαίνει την έλλειψη πάρκινγκ για ΑΜΕΑ στις παραλίες του Δήμου Χανίων προκειμένου Ατομα με ειδικές ανάγκες να έχουν πρόσβαση στη θάλασσα ή τουαλέτες για ΑΜΕΑ όπως προβλέπει ο θεσμός της Γαλάζιας Σημαίας.\nKallikrates Chania:ΓΙΑ ΑΚΟΜΗ ΜΙΑ ΧΡΟΝΙΑ -Εφιάλτης οι πνιγμοί στα Χανιά


Κηδεύεται αύριο Τετάρτη του Πάσχα ο Δημήτρης Αρχοντάκης! Συγκλονίζουν οι εγγονές του | e-mesara\nΚηδεύεται αύριο Τετάρτη του Πάσχα ο Δημήτρης Αρχοντάκης! Συγκλονίζουν οι εγγονές του\nΗ εξόδιος ακολουθία θα τελεστεί την Τετάρτη του Πάσχα, 5 Μαΐου στον Μητροπολιτικό Ναό Ρεθύμνου στις 13.00, ενώ η κηδεία του θα γίνει στις 16.00.\nΗ οικογένεια του θανόντος απευθύνει παράκληση αντί στεφάνων να γίνουν δωρεές στη μονάδα τεχνητού νεφρού του νοσοκομείου Ρεθύμνου.\nΣυγκλονίζουν οι εγγονές του Δημήτρη Αρχοντάκη\nΜε ένα συγκινητικό γράμμα, οι εγγονούλες του πρώην Δημάρχου Ρεθύμνου Δημήτρη Αρχοντάκη αποχαιρετούν τον παππού τους. Οι κόρες του Ζαχαρία Αρχοντάκη, γιού του αείμνηστου Δημάρχου και γιατρού, έγραψαν ένα αποχαιρετιστήριο σημείωμα, με το οποίο εκφράζουν την αγάπη τους για το παππού που έχασαν και την θλίψη τους.\nΣτο γράμμα τους αναφέρουν τα εξής:\n“Σεβαστέ και αγαπημένε μας παππού, η αδελφή μου Λήδα και εγώ η Άργη σου, με δάκρυα στα μάτια, στου ευχόμαστε καλό ταξίδι στην αιωνιότητα!!! Σε ευχαριστούμε για όλα!!! Σου υποσχόμαστε, ότι θα ακολουθήσουμε τα λόγια και τις συμβουλές σου και το υπέροχο – αξιοσέβαστο έργο της ζωής σου!!! Καλό σου ταξίδι παππούλη μας αγαπημένε!!!\nΟι εγγονούλες σου\nΆργη και Λήδα Αρχοντάκη\n(Με στοιχεία από το rethemnosnews.gr)


Πρώτος Παρακλητικός κανόνας στον Ι.Ν. Αγίων Δώδεκα Αποστόλων Ξάνθης\nΓράφτηκε από τον/την Romfea.gr. 16/07 21:52\nΣε κλίμα κατάνυξης τελέστηκε σήμερα, Τρίτη 16 Ιουλίου 2019 ο Μέγας Πανηγυρικός Εσπερινός της Αγίας Μαρίνης στο γραφικό πανηρίζων Ιερό Παρεκκλήσιο του Ι.Ν. Κοιμήσεως Θεοτόκου Αφιδνών.\nΤον εσπερινό τέλεσε ο π. Αθανάσιος Λαγουρός, Εφημέριος του Ι.Ν. Αγίας Παρασκευής ομωνύμου Δήμου, πλαισιούμενος από τον Προϊστάμενο του Ι.Ν. Κοιμήσεως Θεοτόκου Αφιδνών Αρχιμ. Τιμόθεο Αναγνωστάκη.\nΤον Θείο Λόγο κήρυξε ο π. Αθανάσιος, ο οποίος αναφέρθηκε στον βίο της Αγίας Μαρίνας και στην έλλειψη πίστης, η οποία αποτελεί την αιτία πολλών προβλημάτων στις σημερινές οικογένειες.\n"Η βροχή της ευλογίας της Αγίας Μαρίνας έχει μεγαλύτερη προτεραιότητα και ο μήνας Ιούλιος έχει πολλούς Αγίους, οι οποίοι βρέχουν πολλές ευλογίες. Η Αγία Μαρίνα αγάπησε τόσο τον Χριστό και θυσίασε αυτή της την αγάπη για τον πατέρα της τον Αιδέσιο" ανέφερε μεταξύ άλλων ο π. Αθανάσιος.\nΣε άλλο σημείο ο π. Αθανάσιος πρόσθεσε: "Η Αγία Μαρίνα ως καλή Νύμφη προτίμησε την αγάπη προς τον Χριστό από την αγάπη προς τον πατέρα της. Βασιζόταν μονάχα στην πίστη της, και αυτή η πίστη την οδήγησε να θυσιάσει την ζωή της από το να είναι συναισθηματικά συνδεδεμένη με τον πατέρα της".\nΑπό την πλευρά του ο π. Τιμόθεος ευχαρίστησε τον π. Αθανάσιο για την παρουσία του και ευχήθηκε στους ευλαβείς ενορίτες τα χρόνια πολλά.\nΤέλος να σημειωθεί ότι ο εσπερινός τελέστηκε παρουσία πλήθους ευλαβών προσκυνητών από την περιοχή αλλά και την Αγία Παρασκευή, οι οποίοι αψήφησαν τον άστατο καιρό και έσπευσαν στο γραφικό παρεκκλήσι της Αγίας Μαρίνας για να προσκυνήσουν το Ιερό Λείψανο και την Εικόνα της.


ΜΕ 5 ΠΑΙΧΝΙΔΙΑ ΚΕΡΔΙΣΕ 12 ΧΙΛΙΑΔΕΣ ΕΥΡΩ! | Ματσωμένος Γάτος - Όλα για το Στοίχημα\nΔες εδώ πως μπορείς ΜΕ 5 ΠΑΙΧΝΙΔΙΑ ΚΕΡΔΙΣΕ 12 ΧΙΛΙΑΔΕΣ ΕΥΡΩ!\nΜοιράζει λεφτά στους τυχερούς παίκτες το «Πάμε ΣΤΟΙΧΗΜΑ». Οι ελκυστικές αποδόσεις, που έχουν τα παιχνίδια του, «απογειώνουν» τα κέρδη! Σε πέντε αγώνες πόνταρε ο τυχερός παίκτης την Κυριακή 3 Αυγούστου. Όλες οι αποδόσεις ήταν μεγάλες, από 2,35 έως 3,25! Πρόβλεψε σωστά …\nτις ισοπαλίες στα παιχνίδια Χόνκα-Μάριεχαμν (με απόδοση 3,25), Λοκομοτίβ Μόσχας-Κράσνονταρ (3,20), Κοριτίμπα-Κορίνθιανς (2,95) και τα διπλά της Βακ Πέλετς (2,75) κόντρα στην Γκρόντιγκ και του Ντάλας (2,35) στο ματς με την Σίβας ΗΠΑ. Έβαλε τους 5 αγώνες σε σύστημα 4-5, με πολλαπλασιαστή συστήματος 5 για την πεντάδα και πολλαπλασιαστή δελτίου 30. Το κόστος του δελτίου ήταν 90,00 ευρώ. Με την πεντάδα και τις τετράδες κέρδισε το ποσό των 12.041,92 ευρώ!\nΤο τυχερό δελτίο παίχτηκε στο πρακτορείο του κ. ΖΩΑΚΟΥ ΜΙΧΑΗΛ στα Βριλήσσια Αττικής.


Έγινε με μεγάλη επιτυχία η ημερίδα στίβου στο Θώδειο Στάδιο Λουτρακίου - Πελοποννησιακό Πρακτορείο Ειδήσεων\nΈγινε με μεγάλη επιτυχία η ημερίδα στίβου στο Θώδειο Στάδιο Λουτρακίου\nΈγινε με μεγάλη επιτυχία, το Σάββατο 1 η Απριλίου 2017, ημερίδα στίβου στο Θώδειο Στάδιο Λουτρακίου. Την ημερίδα διοργάνωσε το τμήμα στίβου του Α.Ο. Ποσειδώνα Λουτρακίου και συμμετείχαν ο Γ.Σ. Σαλαμίνας, ο Α.Ο. Μεγάρων, ο Γ.Σ. Αρκαδίας και ο Α.Ο. Μεγαλόπολης. Ο αριθμός των αθλητών που έλαβε μέρος έφθασε τους 270 και αφορούσε τις ηλικίες από νήπια έως και πρώτη Γυμνασίου.\nΕίναι η πρώτη ημερίδα που διοργανώνει σε ανοικτό στάδιο για το 2017 ο Ποσειδών Λουτρακίου και πραγματικά, παρά την μεγάλη συμμετοχή, εξελίχθηκε άψογα με την βοήθεια των προπονητών, των κριτών, των εθελοντών αλλά και του Δήμου μας.\n« Με εξαιρετική επιτυχία ολοκληρώθηκαν οι Αποκριάτικες εκδηλώσεις του Δήμου Λουτρακίου Διανομή παιδικών παπουτσιών από την Ένωση «Μαζί Για Το Παιδί» »


ΦΕΚ Α 113-1996 | σελίδα 8 | nomoi.info\nθεση προϊσταμένου οργανικής μονάδας λαμβάνονται υπόψη και οι ανάγκες καθώς και οι ιδιαιτερότητες της κάθε θέσης.\nΚΕΦΑΛΑΙΟ Γ' ΤΕΛΙΚΕΣ - ΜΕΤΑΒΑΤΙΚΕΣ ΔΙΑΤΑΞΕΙΣ Άρθρο 18.\n1. Ακύρωση μετάθεσης υπαλλήλου επιτρέπεται στις περιπτώσεις, που κατά το χρόνο διενέργειας των μεταθέσεων, ανέκυψαν λόγοι που αναφέρονται στην παρ. 1 του άρθρου 3. Η ακύρωση αποφασίζεται από το Υπηρεσιακό Συμβούλιο.\n2. Με σύμφωνη γνώμη του Υπηρεσιακού Συμβουλίου μπορεί, κατά παρέκκλιση των διατάξεων του παρόντος Διατάγματος, σε όλως εξαιρετικές περιπτώσεις και για σοβαρή υπηρεσιακή αιτία, ύστερα από αιτιολογημένη πρόταση της υπηρεσίας, να γίνεται άμεση μετάθεση η να ακυρώνεται μετάθεση υπαλλήλου. Η διενέργεια ή ακύρωση της μετάθεσης κατά παρέκκλιση δεν επιτρέπεται να υπερβαίνει τα δύο τοις εκατό (2%) του συνόλου του προσωπικού του οικείου κλάδου. Η προβλεπόμενη διενέργεια ή ακύρωση μετάθεσης υπαλλήλου δεν μπορεί σε καμία περίπτωση να ξεπεράσει τα δύο έτη.\n3. Στην πράξη μετάθεσης ορίζεται υποχρεωτικά και η ημερομηνία αναχώρησης του υπαλλήλου για τη νέα θέση. Η αναχώρηση δεν μπορεί να γίνει νωρίτερα από την πρώτη (1 η) Ιουλίου και αργότερα από την τριακοστή πρώτη (31η) Αυγούστου κάθε έτους,εκτός αν ορίζεται διαφορετικά από τις διατάξεις του παρόντος Διατάγματος.\n4. Ο χρόνος παραμονής σε μία θέση, που ορίζεται στο άρθρο 13, είναι υποχρεωτικός για τη διοίκηση, προκειμένου για τιε μεταθέσεις χωρίς αίτηση του άρθρου 7, εκτός των μεταθέσεων του εδαφίου δ' της παραγράφου 1 του ιδίου άρθρου. Σε περίπτωση που ο υπάλληλος υπηρέτησε με απόσπαση σε υπηρεσία άλλης πόλης από αυτήν που μετατέθηκε κατ' εφαρμογήν των διατάξεων του άρθρου 7, ο χρόνος παραμονής υπολογίζεται με βάση το βαθμό προβληματικότητας της υπηρεσίας στην οποία αποσπάστηκε εφόσον η τελευταία έχει μεγαλύτερο Σ.Β.\n5. Οι υπάλληλοι που μετατέθηκαν χωρίς αίτηση σε υπηρεσίες των ζωνών Α' και Β' επανέρχονται υποχρεωτικά μετά από αίτησή τους στις υπηρεσίες από τις οποίες μετατέθηκαν και εφόσον συμπλήρωσαν το χρόνο παραμονής του άρθρου 13 και δεν μετατίθενται εκ νέου πριν τη ν παρέλευση πενταετίας.\n6. Για τον υπολογισμό των Σ.Β. του άρθρου 8, προσμετρά-ται η, μέχρι και την 31 η Δεκεμβρίου 1995, πραγματική υπηρεσία κάθε υπαλλήλου, είτε σε οργανική θέση, είτε με απόσπαση, σύμφωνα με τα οριζόμενα στοις οικείες διατάξεις. Για κάθε έτος προϋπηρεσίας υπαλλήλων του Υπουργείου Δημόσιας Τάξης που είχαν πριν το διορισμό τους ή πριν τη μετάταξη ή απόσπασή τους σε υπηρεσίες του Υπουργείου Δημόσιας Τάξης προσμετράται ένας (1) συντελεστής βαρύτητας, ανεξάρτητα από τη ζώνη που εμπίπτει η υπηρεσία που προϋ-πηρέτησαν.\n7. Μέχρι την πρώτη εφαρμογή του παρόντος Διατάγματος, οι μεταθέσεις διενεργούνται σύμφωνα με τις διατάξεις του Υπαλληλικού Κώδικα και του άρθρου 10 του Ν. 1586/1986, λαμβανομένων όμως υπόψη και εκτιμωμένων αναλόγως από το Υπηρεσιακό Συμβούλιο, των κριτηρίων της παρ. 2 του άρθρου 2 του Ν. 2247/1994 (ΦΕΚ 182/Α731.10.1994), δηλαδή του συνολικού χρόνου υπηρεσίας του υπαλλήλου, του χρόνου υπηρεσίας κατά περιοχή, της οικογενειακής κατάστασης, της ηλικίας, της συνυπηρέτησης και της εντοπιότη-τας.\nΆρθρο 19. Έκταση εφαρμογής - Έναρξη ισχύος.\nΤο παρόν έχει εφαρμογή στους μόνιμους δημοσίους πολιτικούς υπαλλήλους όλων των κατηγοριών, κλάδων και ειδικοτήτων του Υπουργείου Δημόσιας Τάξης.\nΗ ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως, εκτός αν διαφορετικά ορίζεται στις επί μέρους διατάξεις.\nΑθήνα, 30 ΜαΓου 1996\nΟ ΠΡΟΕΔΡΟΣ ΤΗΓ ΔΗΜΟΚΡΑΤΙΑΣ\nΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΔΗΜΟΣΙΑΣ ΤΑΞΗΣ\nΑΘ.-ΑΠ. ΤΣΟΧΑΤΖΟΠΟΥΛΟΣ ΚΩΝ. ΓΕΙΤΟΝΑΣ\n2092 NEWLINENEWLINE ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) NEWLINENEWLINE θεση προϊσταμένου οργανικής μονάδας λαμβάνονται υπόψη και οι ανάγκες καθώς και οι ιδιαιτερότητες της κάθε θέσης. NEWLINENEWLINE ΚΕΦΑΛΑΙΟ Γ' ΤΕΛΙΚΕΣ - ΜΕΤΑΒΑΤΙΚΕΣ ΔΙΑΤΑΞΕΙΣ Άρθρο 18. NEWLINENEWLINE 1.NEWLINENEWLINEΑκύρωση μετάθεσης υπαλλήλου επιτρέπεται στις περιπτώσεις, που κατά το χρόνο διενέργειας των μεταθέσεων, ανέκυψαν λόγοι που αναφέρονται στην παρ. 1 του άρθρου 3. Η ακύρωση αποφασίζεται από το Υπηρεσιακό Συμβούλιο. NEWLINENEWLINE 2.NEWLINENEWLINEΜε σύμφωνη γνώμη του Υπηρεσιακού Συμβουλίου μπορεί, κατά παρέκκλιση των διατάξεων του παρόντος Διατάγματος, σε όλως εξαιρετικές περιπτώσεις και για σοβαρή υπηρεσιακή αιτία, ύστερα από αιτιολογημένη πρόταση της υπηρεσίας, να γίνεται άμεση μετάθεση η να ακυρώνεται μετάθεση υπαλλήλου. Η διενέργεια ή ακύρωση της μετάθεσης κατά παρέκκλιση δεν επιτρέπεται να υπερβαίνει τα δύο τοις εκατό (2%) του συνόλου του προσωπικού του οικείου κλάδου. Η προβλεπόμενη διενέργεια ή ακύρωση μετάθεσης υπαλλήλου δεν μπορεί σε καμία περίπτωση να ξεπεράσει τα δύο έτη. NEWLINENEWLINE 3.NEWLINENEWLINEΣτην πράξη μετάθεσης ορίζεται υποχρεωτικά και η ημερομηνία αναχώρησης του υπαλλήλου για τη νέα θέση. Η αναχώρηση δεν μπορεί να γίνει νωρίτερα από την πρώτη (1 η) Ιουλίου και αργότερα από την τριακοστή πρώτη (31η) Αυγούστου κάθε έτους,εκτός αν ορίζεται διαφορετικά από τις διατάξεις του παρόντος Διατάγματος. NEWLINENEWLINE 4.NEWLINENEWLINEΟ χρόνος παραμονής σε μία θέση, που ορίζεται στο άρθρο 13, είναι υποχρεωτικός για τη διοίκηση, προκειμένου για τιε μεταθέσεις χωρίς αίτηση του άρθρου 7, εκτός των μεταθέσεων του εδαφίου δ' της παραγράφου 1 του ιδίου άρθρου. Σε περίπτωση που ο υπάλληλος υπηρέτησε με απόσπαση σε υπηρεσία άλλης πόλης από αυτήν που μετατέθηκε κατ' εφαρμογήν των διατάξεων του άρθρου 7, ο χρόνος παραμονής υπολογίζεται με βάση το βαθμό προβληματικότητας της υπηρεσίας στην οποία αποσπάστηκε εφόσον η τελευταία έχει μεγαλύτερο Σ.Β. NEWLINENEWLINE 5.NEWLINENEWLINEΟι υπάλληλοι που μετατέθηκαν χωρίς αίτηση σε υπηρεσίες των ζωνών Α' και Β' επανέρχονται υποχρεωτικά μετά από αίτησή τους στις υπηρεσίες από τις οποίες μετατέθηκαν και εφόσον συμπλήρωσαν το χρόνο παραμονής του άρθρου 13 και δεν μετατίθενται εκ νέου πριν τη ν παρέλευση πενταετίας. NEWLINENEWLINE 6.NEWLINENEWLINEΓια τον υπολογισμό των Σ.Β. του άρθρου 8, προσμετρά-ται η, μέχρι και την 31 η Δεκεμβρίου 1995, πραγματική υπηρεσία κάθε υπαλλήλου, είτε σε οργανική θέση, είτε με απόσπαση, σύμφωνα με τα οριζόμενα στοις οικείες διατάξεις. Για κάθε έτος προϋπηρεσίας υπαλλήλων του Υπουργείου Δημόσιας Τάξης που είχαν πριν το διορισμό τους ή πριν τη μετάταξη ή απόσπασή τους σε υπηρεσίες του Υπουργείου Δημόσιας Τάξης προσμετράται ένας (1) συντελεστής βαρύτητας, ανεξάρτητα από τη ζώνη που εμπίπτει η υπηρεσία που προϋ-πηρέτησαν. NEWLINENEWLINE 7.NEWLINENEWLINEΜέχρι την πρώτη εφαρμογή του παρόντος Διατάγματος, οι μεταθέσεις διενεργούνται σύμφωνα με τις διατάξεις του Υπαλληλικού Κώδικα και του άρθρου 10 του Ν. 1586/1986, λαμβανομένων όμως υπόψη και εκτιμωμένων αναλόγως από το Υπηρεσιακό Συμβούλιο, των κριτηρίων της παρ. 2 του άρθρου 2 του Ν. 2247/1994 (ΦΕΚ 182/Α731.10.1994), δηλαδή του συνολικού χρόνου υπηρεσίας του υπαλλήλου, του χρόνου υπηρεσίας κατά περιοχή, της οικογενειακής κατάστασης, της ηλικίας, της συνυπηρέτησης και της εντοπιότη-τας. NEWLINENEWLINE Άρθρο 19. Έκταση εφαρμογής - Έναρξη ισχύος. NEWLINENEWLINE Το παρόν έχει εφαρμογή στους μόνιμους δημοσίους πολιτικούς υπαλλήλους όλων των κατηγοριών, κλάδων και ειδικοτήτων του Υπουργείου Δημόσιας Τάξης. NEWLINENEWLINE Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως, εκτός αν διαφορετικά ορίζεται στις επί μέρους διατάξεις. NEWLINENEWLINE Στον Υπουργό Δημόσιας Τάξης αναθέτουμε τη δημοσίευση και εκτέλεση του παρόντος Διατάγματος. NEWLINENEWLINE Αθήνα, 30 ΜαΓου 1996 NEWLINENEWLINE Ο ΠΡΟΕΔΡΟΣ ΤΗΓ ΔΗΜΟΚΡΑΤΙΑΣ NEWLINENEWLINE ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ NEWLINENEWLINE ΟΙ ΥΠΟΥΡΓΟΙ NEWLINENEWLINE ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣNEWLINENEWLINEΔΗΜΟΣΙΑΣ ΤΑΞΗΣ NEWLINENEWLINE ΚΑΙ ΑΠΟΚΕΝΤΡΩΣΗΣ NEWLINENEWLINE ΑΘ.-ΑΠ. ΤΣΟΧΑΤΖΟΠΟΥΛΟΣNEWLINENEWLINEΚΩΝ. ΓΕΙΤΟΝΑΣ NEWLINENEWLINE ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ NEWLINENEWLINE


18.03.2020 - Ρυθμός Επικαιρότητας - Κίνημα Αλλαγής\n18.03.2020 – Ρυθμός Επικαιρότητας\n18.03.2020 – Ρυθμός Επικαιρότητας2020-03-182021-05-06https://kinimaallagis.gr/gggg/uploads/2020/01/kinima-allagis-new-logo-1-2020.pngΚίνημα Αλλαγήςhttps://kinimaallagis.gr/gggg/uploads/2020/03/epikairotita_1-1.jpg200px200px\nΘέματα: Οικονομικά μέτρα, Προστασία υγειονομικών, Προσφυγικό, Τράπεζες, ΕΣΥ, Κατάργηση Κοινοβουλευτικού Ελέγχου\nΗ ελληνική οικονομία έχει μπει εδώ και μέρες σε μια απρόβλεπτη δοκιμασία. Εκατοντάδες χιλιάδες εργαζόμενοι, μικρές και μεσαίες επιχειρήσεις θα προστεθούν σήμερα στη μεγάλη λίστα της ανασφάλειας και της αβεβαιότητας. Αν και καθυστερημένα, το οικονομικό επιτελείο της Κυβέρνησης ανακοίνωσε σήμερα αποφάσεις στο πλαίσιο των προτάσεων που είχαμε εγκαίρως καταθέσει. Τα μέτρα θα κριθούν από το αποτέλεσμά τους και το αποτύπωμά τους στην αγορά εργασίας. Οι έλεγχοι για τη ρήτρα μη απόλυσης πρέπει να είναι διαρκείς. Οι έλεγχοι για τη ρήτρα μη απόλυσης πρέπει να είναι διαρκείς. Η νέα κρίση δεν πρέπει να γίνει η αφορμή για το ξεχείλωμα της εργασίας και την εγκαθίδρυση της επισφάλειας ως βασικό μοντέλο απασχόλησης.\nΕπισημαίνουμε ότι ο Υπουργός Οικονομικών περιορίστηκε σε συστάσεις προς τις Τράπεζες, αντί να ανακοινώσει την αναστολή των πλειστηριασμών και την παράταση προστασίας της Α’ κατοικίας, και την επέκταση της αναστολής των δόσεων για τα φυσικά πρόσωπα που είναι σήμερα ως 31-12-2019. Το οικονομικό επιτελείο δεν είπε κουβέντα για τους χιλιάδες δανειολήπτες που παλεύουν να ρυθμίσουν το δάνειό τους με Τράπεζες και funds. Τα μέτρα για την τόνωση της ρευστότητας πρέπει να γίνουν συγκεκριμένα και να μην επιβαρύνουν εκ νέου το τραπεζικό σύστημα.\nΗ μεγάλη εικόνα όμως δείχνει ότι η Ευρώπη πρέπει να διδαχθεί από τα μαθήματα του 2008. Το δόγμα “ο καθένας να κοιτά το σπίτι του” θα οδηγήσει σε μια νέα πολιτική, οικονομική και κοινωνική διαίρεση. Η επιβαρυμένη από την δεκαετή ύφεση και το προσφυγικό Ελλάδα, δεν μπορεί μόνη της να σηκώσει το βάρος. Οι κυβερνητικοί “πανηγυρισμοί” για τις αποφάσεις του Eurogroup είναι ώρα να δώσουν τη θέση τους σε μια διεκδίκηση για χαλάρωση των όρων του Συμφώνου Σταθερότητας και στη μόνιμη μείωση των δρακόντειων πλεονασμάτων.\nΚορωνοϊός: προστατέψτε γιατρούς, νοσηλευτές και το υγειονομικό προσωπικό\nΗ προστασία των υγειονομικών υπαλλήλων και η ιχνηλάτηση του ιού αποτελούν προτεραιότητες για τον περιορισμό της εξάπλωσης και την αντιμετώπιση της νόσου. Έλλειψη μέτρων προστασίας και τα αρχικά λάθη, έφεραν τον ιό εντός των Νοσοκομείων. Το τίμημα είναι βαρύ. Ένας εργαζόμενος σε Νοσοκομείο έχασε τη ζωή του και 35 υγειονομικοί είναι ήδη ανάμεσα στα 387 επιβεβαιωμένα κρούσματα, ενώ 300 έχουν μπει σε απομόνωση.\nΗ διακοπή των ελέγχων και στο υγειονομικό προσωπικό, σε αντίθεση με τις οδηγίες του Π.Ο.Υ είναι ολέθριο λάθος. Τα στελέχη του ΕΣΥ, με συμπτώματα πρέπει να κάνουν τεστ αμέσως ανεξάρτητα από την καραντίνα. Η Κυβέρνηση οφείλει να εξασφαλίσει την άμεση τροφοδοσία με αντιδραστήρια για να αποφευχθεί ο κίνδυνος πλασματικής εικόνας που οδηγεί σε εφησυχασμό. Ζητάμε από την πρώτη στιγμή αποφασιστικά μέτρα. Επισημαίνουμε ιδιαίτερα ότι αυτό που μετράει είναι η πιστή εφαρμογή τους. Καλούμε τις αρμόδιες αρχές να εντείνουν τους ελέγχους.\nΤαυτόχρονα, φτάνουν από παντού φωνές αγωνίας για την κατάσταση των μονάδων Υγείας σε απομακρυσμένες περιοχές και μικρά νησιά της χώρας. Έχει σχέδιο η κυβέρνηση ή θα αφήσει τις μικρές κοινωνίες μόνες τους απέναντι στον ιό;\nΤηλεδιάσκεψη Ευρωπαίων με Ερντογάν: Κανείς δεν πρέπει να αποφασίζει ερήμην της Ελλάδας\nΗ χθεσινή τηλεδιάσκεψη των ηγετών της Γερμανίας, Γαλλίας και Βρετανίας με τον κ. Ερντογάν – που είχε ως βασικό θέμα το μεταναστευτικό/προσφυγικό-πραγματοποιήθηκε με την Ελλάδα απούσα. Η απουσία της κυβέρνησης είναι απαράδεκτη. Τα ανατολίτικα παζάρια υπονομεύουν την ευρωπαϊκή συνοχή και τη θέση της χώρας σε διαπραγματεύσεις που την αφορούν άμεσα. Κανείς δε μπορεί να αποφασίζει για το προσφυγικό ερήμην της χώρας μας, που φυλά τα ευρωπαϊκά σύνορα. Η Ευρώπη χρειάζεται πολιτικές και όχι νέες διευθετήσεις ή καλλωπισμό της Κοινής Δήλωσης του 2016. Κάθε “πακέτο” προς την Τουρκία πρέπει να είναι αναπόσπαστο τμήμα μιας νέας ευρωπαϊκής πολιτικής για το προσφυγικό/μεταναστευτικό δίνοντας τέλος στους εκβιασμούς και τις απειλές του Ερντογάν. Για το θέμα έκανε δήλωση η Πρόεδρος, Φώφη Γεννηματά.\nΜαξιλάρι 35 δις: Κάποιοι “σφυράνε” ανεύθυνα\nΣε εμφανίσεις τους στα ΜΜΕ, στελέχη του ΣΥΡΙΖΑ προτείνουν την κατάργηση, σε αυτή την φάση, του «μαξιλαριού ρευστότητας», που στηρίζει τον δανεισμό της χώρας. Η πρόταση αυτή όμως δεν λαμβάνει υπόψη τα προβλήματα που θα δημιουργηθούν. Όταν σήμερα τα επιτόκια δανεισμού της χώρας «τραβούν την ανηφόρα», είναι κατανοητό το τι θα γίνει αν «πούμε» στις αγορές ότι καταργούμε κάθε πρόβλεψη «ασφάλειας» στην οικονομία. Και ποια αδιέξοδα θα δημιουργηθούν μεσοπρόθεσμα ιδιαίτερα αν η χώρα αντιμετωπίσει υφεσιακά φαινόμενα (λόγω της κρίσης). Το θέμα αυτό πρέπει να προσεγγίζεται με πολύ μεγάλη προσοχή και όχι λαϊκίστικα.\nΒουλή: Με πρόσχημα τον κορωνοϊό, σχεδόν καταργείται ο κοινοβουλευτικός έλεγχος\nΜια μέρα μόνο ανά εβδομάδα, στην οποία θα διεξάγεται και το νομοθετικό έργο, περιόρισε η Κυβέρνηση τον κοινοβουλευτικό έλεγχο, ουσιαστικά καταργώντας τον. Ο περιορισμός του μόνου μέσου κοινωνικού ελέγχου προφανώς δεν έγινε λόγω κορωνοϊού αλλά με πρόφαση αυτόν, αφού με την απόφαση αυτή προκαλείται σε μια ημέρα (κάθε Πέμπτη) πολυπρόσωπη παρουσία στον ίδιο χώρο. Όλα αυτά έγιναν παρά την πρόταση του Κινήματος Αλλαγής ο κοινοβουλευτικός έλεγχος να αφορά μόνο θέματα που θα βοηθήσουν στην αντιμετώπιση της πανδημίας και την αποτελεσματικότητα του κρατικού μηχανισμού και των υπηρεσιών.\nΣτήριξη οικονομίας: Πάλι θα εξαιρεθούν οι τράπεζες;\nΤην ίδια στιγμή που είμαστε αντιμέτωποι με μία κρίση εφάμιλλη αυτής του 2008-2009 και οι εκτιμήσεις κάνουν λόγο για εκτίναξη του ιδιωτικού χρέους, το εγχώριο τραπεζικό σύστημα δείχνει και πάλι μειωμένα αντανακλαστικά. Οι τράπεζες ανακοίνωσαν την εξάμηνη αναβολή των δανειακών υποχρεώσεων, μόνο για τις επιχειρήσεις που ήταν ενήμερες δανειακά μέχρι και την 31/12/2019, ως μέτρο αντιμετώπισης της κρίσης από την πανδημία του κορωνοϊού. Δεν υπάρχει καμία πρόβλεψη για τα φυσικά πρόσωπα, πόσο μάλλον για επιχειρήσεις και πολίτες οι οποίοι δεν ήταν ‘’ενήμεροι’’ στο τέλος της περασμένης χρονιάς.\nΗ ελληνική κυβέρνηση πρέπει να αποδείξει ότι έχει το σθένος και την αποφασιστικότητα να μετατοπίσει το κέντρο λήψης αποφάσεων στην πολιτική. Αν το επιλέξει, είναι βέβαιο ότι θα βρει συναίνεση και στήριξη από όλο το πολιτικό φάσμα. Ένα πρώτο βήμα θα ήταν η συγκρότηση και λειτουργία της διακομματικής επιτροπής για την προστασία της πρώτης κατοικίας και το νέο πτωχευτικό δίκαιο, όπως πρότεινε το Κίνημα Αλλαγής.\n17.03.2020 – Ρυθμός ΕπικαιρότηταςΡυθμός Επικαιρότητας


Marca SL - Ξύπνησε αναμνήσεις ο Μακέντα στο Αγρίνιο\nΤρίτη, 09 Οκτωβρίου 2018 / 22:09\nΞύπνησε αναμνήσεις ο Μακέντα στο Αγρίνιο\nΤο καλοκαιρινό «φλερτ» του Παναιτωλικού με τον Ιταλό επιθετικό του Παναθηναϊκού – Γράφει ο «ΠΛΗΡΟΦΟΡΙΟΔΟΤΗΣ».\nΤο γκολ του Φεντερίκο Μακέντα «σημάδεψε» και έκρινε την κυπελλική αναμέτρηση Παναιτωλικός – Παναθηναϊκός. Ο Ιταλός τεχνικός αν κι έπαιξε μόλις 22 λεπτά, πρόλαβε να βρει το δρόμο προς τα δίχτυα και να χαρίσει τη νίκη στους «πράσινους» που…πάνε τρένο σε πρωτάθλημα και Κύπελλο.\nΟ Μακέντα σκόραρε για δεύτερο σερί παιχνίδι με τη φανέλα του «τριφυλλιού» έπειτα από το γκολ που σημείωσε και στο τελευταίο παιχνίδι πρωταθλήματος με τον ΠΑΣ Γιάννινα και ξύπνησε αναμνήσεις στους Αγρινιώτες.\nΤι είδους αναμνήσεις;\nΛίγο προτού ο 27χρονος ποδοσφαιριστής στρίψει το τιμόνι προς Κορωπί μεριά και φορέσει τη φανέλα του Παναθηναϊκού, βρέθηκε σε συζητήσεις με τον Παναιτωλικό! Λίγοι είναι σε θέση να γνωρίζουν πως οι Αγρινιώτες διερεύνησαν την προοπτική μεταγραφής του Ιταλού επιθετικού.\nΓιατί δεν προχώρησαν οι συζητήσεις;\nΔιότι τα περίπου 200 χιλιάρικα που ήταν διατεθειμένοι να ξοδέψουν οι Αγρινιώτες δεν ήταν αρκετά για να «τρέξουν» τις συζητήσεις με την πλευρά του ποδοσφαιριστή, ο οποίος συν τω χρόνω ήρθε για μόνιμη εγκατάσταση στη χώρα μας για λογαριασμό του Παναθηναϊκού κι ενώ η συμφωνία του Ιταλού παίκτη με το «τριφύλλι» έκλεισε με αποδοχές που κυμαίνονται στο ποσό των 300.000 ευρώ το χρόνο.\nΤα «καναρίνια» διερεύνησαν την προοπτική συνεργασίας με τον Μακέντα και από την στιγμή που διαπίστωσαν πως το έδαφος δεν είναι γόνιμο, αυτομάτως έκαναν στροφή και έφερε στο Αγρίνιο τον 25χρονο επιθετικό Αλχασάν Καμαρά ή «Κρέσπο» από την Σιέρα Λεόνε.\nΚι όσο να΄ναι αυτό το «αντάμωμα» και το γκολ του Μακέντα στο Αγρίνιο, θέλοντας και μη ξύπνησε αναμνήσεις στους ανθρώπους του Παναιτωλικού κι έκανε κάποιους να σκέφτονται μήπως έπρεπε να δώσουν το κάτιτίς παραπάνω για να τον προσθέσουν στο ρόστερ τους.\nΡΕΠΟΡΤΑΖ: ΚΩΣΤΑΣ ΠΛΙΑΤΣΙΚΑΣ – ΠΗΓΗ: «ΩΡΑ ΤΩΝ ΣΠΟΡ» - ΣΤΗΛΗ: «Ο ΠΛΗΡΟΦΟΡΙΟΔΟΤΗΣ».